Antić: Odnosi Srbije i Kine su na istorijski najvišem nivo\nNovembar 09, 2019 11:53\nOdnosi Srbije i Kine su na istorijski najvišem nivou, a naš razvijen partnerski odnos baziran je na međusobnom razumevanju i dugogodišnjoj saradnji, ali, pre svega, u poslednjem periodu i izuzetno snažnom talasu prijateljskog odnosa između predsednika Si Ðinpinga i Aleksandra Vučića, rekao je danas ministar energetike Aleksandar Antić.\nOn je istakao da je delegacija Srbije imala veoma zapaženo učešće na Međunarodnom sajmu izvoza EXPO u Šangaju i da je na svakom koraku bilo vidljivo prijateljstvo dve države i njenih najviših funckionera.\nAntić je naglasio da je Srbija u Kini dobrodošla i u političkom i u ekonomskom smislu, prenosi Blic.\nAntić je naveo da je održan veliki broj političkih bilateralnih susreta, od kojih je najvažniji razgovor premijerke Brnabić i predsednika Sija.\nMinistar energetike istakao je važne susrete sa predstavnicima bitnih kineskih kompanija, koji će voditi jačanju postojećih ili otvaranju novih perspektiva za saradnju.\nJedna od njih je kompanija "Hikvision", u Hangdžouu, koju je srpska delegacija posetila, a koja sarađuje sa kineskom kompanijom Ziđin koja je prisutna u Srbiji.\n"Ljude iz ''Zinđina'' ćemo zamoliti da razgovaramo sa ''Hikvision'' da razmotre da svoj RND centar otvore u Srbiji", poručio je Antić.\nBudući hemijski park "Prahovo" - "mamac" za investitore 9\nSporazumi za jačanje energetske saradnje Mađarske i Srbije 14\nU fabrici Adient posao za 1.500 ljudi 22\nMihajlović: Za desetak dana kreće gradnja autoputa Iverak-Lajkovac 15\nDanas isplata drugog minimalca 19


Građani imate pravo na povraćaj novca, a evo koji su uslovi za to - Alo.rs\nAlo.rs/ Bliz Biznis/ M. G.\nImate pravo na povraćaj novca\nKo je uplatio letovanje u Grčkoj preko turističke agencije posle 15. marta, ima pravo na povraćaj novca u roku od 15 dana, potvrdio je Aleksandar Seničić, direktor Nacionalne asocijacije turističkih agencija Srbije (JUTA).\n- Uredba o zamenskim putovanima važi za aranžmane uplaćene do 15. marta i tu nije ništa sporno. Ona daje dodatnu mogućnost turističkim agencijama u otežanim okolnostima, a svi ćemo se, nadam se, složiti da je situacija vanredna i da nešto ovako nismo imali do sada - zaključuje Seničić i dodaje da svi koji su uplatili svoja putovanja posle 15. marta mogu da očekuju da će im agencije vratiti uplaćeni novac.\n- Prema našim informacijama, dobar deo aranžmana za Grčku je plaćen nakon tog datuma i agencije nemaju pravo da se pozivaju na Uredbu, već su dužne da putnicima, na njihov zahtev, u celosti vrate uplaćena sredstva - ističe Dejan Gavrilović, predsednik Udruženja "Efektiva".\nturizam putovanje juta Grčka vesti


"Za Srbe na KiM Gazivode su pitanje njihovog opstanka" | Radio Kosovska Mitrovica\n“Za Srbe na KiM Gazivode su pitanje njihovog opstanka”\n25. August, 2018 15:51 |\nVeštačko jezero i hidrocentrala Gazivode su od strateškog značaja za opstanak i budućnost srpskog naroda na Kosovu i Metohiji.\nZajedno sa Trepčom i trafostanicom Valač, strateški veoma važne i za Srbiju u celini, podseća predsednik opštine Zubin Potok Stevan Vulović uveren da ce Srbija uspeti da sačuva i Gazivode i Trepču i Valač kao svoju imovinu.\n“Gazivode su naš opstanak, naš razvoj. Bez Gazivoda Kosovo i Metohija ne bi ni postojali. Ako bismo recimo isključili vodu u termoelektranama, one bi ostale bez proizvodnje, to bi kao posledicu imalo prestanak snabdevanja električnom energijom, prestao bi svaki vid proizvodnje, prestalo bi snabdevanje pijaćom vodom preko 700.000 ljudi, ugasile bi se informacione tehnologije, ugasio bi se život na KiM”, objašnjava Vulović, zbog čega su Gazivode važne i Prištini i jedan od glavnih razloga za njihovu borbu da preuzmu kontoprlu nad Severom KiM.\nSvi argumenti da je pitanje vlasništva nad hidrosistemom Gazivode kojim upravlja Javno preduzeća za vodosnabdevanje i za proizvodnju i distribuciju električne energije “Ibar”sa sedištem u Zubinom Potoku, nesporno su na srpskoj strani što bi trebalo da bude i presudno u eventualnoj “korekciji granica” ili “razgranicenju” Priština i Beograda. , ubeđen je Vulović.\nOko 80 odsto površine jezera Gazivode nalazi se u opštini Zubin Potok na severu Kosova sa vecinski srpskim stanovništvom, a manjim delom jezero pripada opštini Novi Pazar, naveo je Vulović.\n“Imao sam prilike da pogledam sve te originalne ugovore koje je potpisao Josip Broz Tito. Učešće KiM je u raseljavanju srpskog stanovništva sa tih prostora, zapravo samo u delu eksproprijacije, koja kada vi vidite koliko je plaćen kvadrat zemlje u odnosu na ono što im je Svetska banka priznala kao kapital, on je nešto oko 70 miliona evra tako da je njihovo učešće u gradnji manje od jedan odsto”, kazao je predsednik opštine.\n“Na godišnjem nivou Gazivode ostvaruju prihode veće od 10 miliona evra, ali mi od toga nemamo baš nikakve koristi, a isključivo ulaže Republika Srbija i lokalna samouprava. Po svim zakonima, Albanci su obavezni makar da plate za vodu, ali oni i to koriste besplatno, zapravo otimaju uz odobrenje međunarodne zajednice”, rekao je Vulović.\nPrema njegovim rečima, danas u održavanje Gazivoda ulaže isključivo Republika Srbija i lokalna samouprava, a za četiri i po godine JP “Ibar” koje se ranije moglo, kaže, nazvati rupom, danas predstavlja jedno od najuglednijih preduzeća u Republici Srbiji, koje poseduje bonitetsku ocenu AA plus i radi se na tome da se dođe do bonitetske ocene AAA, najače ocene na svetu.\nDirektor Javnog preduzeća za vodosnabdevanje i za proizvodnju i distribuciju električne energije “Ibar” Srđan Vulović navodi da ovo preduzeće u kome je trenutno radi 48 zaposlenih, godišnje proizvodi 100 gigavata sati i prema Prištini isporučujemo negde oko 120 miliona kubnih metara vode.\n” Sa ovim brojem radnika i ovakvom proizvodnjom, godišnji realni profit može da bude do desetak miliona evra. Sve radi naše preduzeće, mi održavamo, proizvodimo, isporučujemo vodu, a Albanci na jugu sve to naplaćuju i uzimaju naš profit”, kazao je Vulović Tanjugu.\nS obzirom da električnu energiju koju proizvedu nisu u prilici da naplate, finansiraju se tako što imaju dogovor da Elektro- Kosmet da na njihov trošak prebacuju lične dohotke i troškove neophodne za održavanje svih objekata…\nVulović je podsetio je da je gradnja hidrosistema Ibar – Lepenac počela 1972. godine, te da su objekti postrojenja završeni osamdesedih godina, kada je i hidroelektrana počela sa radom.\nS obzirom da nije bilo moguće da se kontroliše rad u južnom delu srpske pokrajine, Vlada je odlučila da 2004. godine formira novo javno preduzeće sa nazivom JP “Ibar”, koje i danas radi i posluje u opštini Zubin Potok i gazduje sa imovinom preduzeća.\n“Mala brana i akumulaciono jezero Pridvorica služi za snabdevanje vodom u dva pravca, od kojih jedan ide u južni deo pokrajine, prema hidroelektrani Obilić i za vodosnabdevanje južnih delova pokrajine i za navodnjavanje”, kazao je Vulović i dodao da je zapremina brane do pola miliona kubnih metara.\nPreduzeće gazduje i sa hidroelektranom, instalisane snage 2 puta 17,5 megavata, te da godišnje se proizvede oko 100 gigavata časova električne energije


Vanredna akcija davanja krvi danas do 16 časova na Trgu slobode u Novom Sadu - Društvo - Dnevni list Danas\nPočetna » Društvo » Vanredna akcija davanja krvi danas do 16 časova na Trgu slobode u Novom Sadu\nDanas Online21.05.2021. 13:17\nZbog smanjenih zaliha krvi danas se na Trgu slobode u Novom Sadu organizuje vanredna akcija dobrovoljnog davanja krvi, u transfuziomobilu od 12 do 16 časova, saopštili su iz Zavoda za transfuziju krvi Vojvodine.\nKako navode, krv mogu da daju sve zdrave osobe muškog i ženskog pola od 18 do 65 godina ukoliko zadovolje medicinske uslove i kriterijume nakon laboratorijskog i lekarskog pregleda, koji se obavlja u sklopu davanja krvi.\n„Svako ko se dobro oseća i smatra da je zdrav može biti potencijalni davalac krvi“, poručuju iz Zavoda za transfuziju krvi Vojvodine.\nDobrovoljno davanje krviZavod za transfuziju krvi VojvodineNovi Sad\nVakcine protiv kovida-19 za sedam meseci u Srbiji je primilo blizu 2,7 miliona građana, piše Centar za istraživačko novinarstvo (CINS).


Srpski četverac bez kormilara Nikola Cvijetić, Lazar Lazović, Marko Ristić, Zoran Rajić plasirao se u polufinale Svetskog prvenstva za juniore u Rio de Žaneiru pošto je trij\nIz prve grupe repesaža među 12 najboljih plasirali su se Španija (6:27,55), Austrija (6:30,45) i Australija (6:37,56), dok će se Kina (6:39,87) i Portoriko (6:58,77) boriti za plasman od 13. do 16. mesta. U polufinale, koje je na programu u petak od 15,22 č po našem vremenu, direktno iz kvalifikacija plasirale su se Grčka, Velika Britanija, Nemačka, SAD, Rumunija i Švajcarska. Naši, s obzirom na promenu satnice zbog najavljenih vremenskih neprilika, neće imati dan predaha pred polufinale, a trener ovog čamca Aleksandar Smiljanić će za kratko vreme morati da pripremi svoje momke za polufinale, u koje će ući sa trećim najboljim vremenom od svih čamaca u ovoj disciplini. Naime, naši su u kvalifikacijama postigli odličan rezultat 6:19,49 ali im to nije bilo dovoljno da se direktno plasiraju u polufinale jer su bolji od njih bili Grci i Britanci. Srpski čamac će veslati u drugoj grupi polufinala od 15,29 č po našem vremenu u kojoj će mu rivali za prva tri mesta koja vode u subotnje finale biti posade Bugarske, SAD, Rumunije, Velike Britanije i Austrije.


Naslovna strana za ponedeljak, 22. januar 2018. godine\nNije brak za svakoga: Ovi faktori otkrivaju da li ćete se udati ili ne\nJunakinje „Prijatelja“ oduševile tokom dodele Emija (video)\nOtkrivamo kako spavanje utiče na rad našeg mozga\nŠta je mikropenis i kako utiče na seksualni život muškarca?\nBeta 22. januara 2018. 09:15\nDopunjeno naslovnim stranama dnevnih novina Alo, Informer, Kurir i Srpski telegrafDnevni listovi na naslovnim stranama izdanja za ponedeljak najviše pišu o poseti predsednika Srbije Aleksandra Vučića Kosovu i njegovom razgovoru s gradjanima.\nALO – List piše o poseti predsednika Vučića Kosovu i Metohiji i njegovom razgovoru sa gradjanima u tekstu „Ovde sam rodjen, gde da idem“. Pod naslovom „Obnovljen Duškov mural „o tome da su obnovljeni neki murali u Beogradu koje su u noći izmedju petka i subote nepoznate osobe prekrečile crnom bojom.\nBLIC – „Neću da vam dajem oružje, hoću da pričam o školama…“, o razgovoru predsednika Srbije Aleksandra Vučića sa Srbima iz svih delova Kosova. „Tragična smrt naše muzičarke u Japanu“, list piše da je poznati di-džej Valentina Fjodorov iz Bora preminula. List piše da „Sebastijan Kurc vuče korene iz Vojvodine“ jer mu je, po navodima lista, baba poreklom iz Temerina.\nVEČERNJE NOVOSTI – „Srbi žele da ostanu na Kosovu bez osvete“, za list kaže predsednik Srbije Aleksandar Vučić.\nDANAS – „Istraga o ubistvu Ivanovića počinje da se razvodnjava“, za list kaže zamenica predsednika Gradjanske inicijative SDP Ksenija Božović. Pod naslovom „Glavaš ćuti o Savamali“ list piše o učešću javnih gradskih preduzeća u rušenju u Hercegvačkoj ulici. „Ne treba ‘zapušenog nosa’ birati manje zlo“, za list kaže aktivistkinja inicijative „Ne da(vi)mo Beograd“ Ksenija Radovanović.\nINFORMER – O poseti predsednika Srbije Kosovu i Metohiji list piše u tekstu „Vučić sprečio rat na Kosovu“. List objavljuje autorski tekst glavnog urednika portala „Novi standard“ Željka Cvijanovića „Oliver, Amfilohije i oni koji lome kičmu Srbiji“.\nKURIR – List piše o poseti predsednika Srbije Kosovu i Metohiji u tekstu „Sledeća godina ključna za Srbiju“. List piše o povratku porodice Olivera Ivanovića u Kosovsku Mitrovicu nakon njegovog ubistva, pod naslovom „Sve me podseća na mog Olivera“.\nPOLITIKA – List piše da „Francuska traži vanrednu sednicu SB UN zbog Sirije“. Pod naslovom „Niče crkva u rodnom selu patrijarha“ list piše da će zavičajci u rodnom selu poglavara Srpske pravoslavne crkve Irineja podići crkvu. „Masovne demonstracije Grka zbog Makedonije“, o protestima Grka u Solunu.\nSRPSKI TELEGRAF – List objavljuje nova saznanja o obistvu lidera Gradjanske inicijative SDP Olivera Ivanovića u teksu „Krvavi trag ubistva vodi do Bondstila“.\nMarinović: Nema zakonskog osnova za postavljanje video nadzora sa…\nBG: Spisak proširen, sistem „Oko sokolovo“ u 242 ulice\nOd večeras noću radovi na Gazeli\nTri dana uređenje Zemunskog keja\nAMS S: Povoljni uslovi za vožnju, nema zadržavanja\nAgencija Laboris poštom poslala otkaze za 91 radnika u RTV-u\nSekretarijat za javni prevoz i GSP obeležili nedelju…\nSlava i jubilej Bogorodičine crkve u Zemunu\nAnketa je završena (pre 6 sati).


Zahtevi novinarskih i medijskih udruženja Koordinacionom telu Vlade Srbije | NDNV\n“Stanje je svakodnevno sve komplikovanije i proizvodi loše efekte po novinare i medije, medijske slobode i pravo građana da budu profesionalno i objektivno informisani. Zato je neophodno da vlast u Srbiji brzim i efikasnim rešavanjem zahteva predstavnika Tima za dijalog i na delu pokaže političku volju da se medijska scena dovede u red i unapredi”, ocenjuju udruženja.\nPodsećaju da su u obnovljeni proces izrade medijske strategije i dijalog sa Vladom ušli u nadi da će odista moći da doprinesu unapređenju medijske scene, “a ne da bi bili deo procesa koji bi služio samo tome da Srbija dobije bolje ocene međunarodnih organizacija, dok se na medijskoj sceni ništa ne bi promenilo ili stvari bile još gore”.\n“Nismo krili da su ta dva procesa međuzavisna i da nećemo davati legitimitet strateškom dokumentu bez paralelnog rešavanja tekućih problema, pogotovo što je i sam proces izrade strategije prepun problema i kontroverzi. Izražavamo punu spremnost da u ove procese uložimo sve svoje stručne kapacitete, ukoliko je Vlada zaista spremna da promeni odnos prema medijskim slobodama i želi da pronađe najbolje način kako to da formalizuje”, poručuju udruženja.


Predsednica Evropske komisije pozdravila obnovu dijaloga Kosova i Srbije\nPredsednica Evropske komisije (EK) Ursula fan der Lajen (Ursula von der Leyen) pozdravila je obnovu dijaloga o normalizaciji odnosa između Srbije i Kosova.\n"Ponudiću moju punu podršku za buduće korake u ovom procesu", istakla je Ursula fan der Lajen na njenom Twitter nalogu.\nBeograd i Priština su u nedelju, 12 jula formalno obnovili pregovarački proces nakon skoro dve godine zastoja.\nPredsednik Srbije Aleksandar Vučić i premijer Kosova Avdulah Hoti (Avdullah) su se sastali virtuelno uz posredstvo šefa evropske diplomatije Žozep Borelja (Joseph Borell) i specijalnog izaslanika za dijalog Miroslava Lajčaka.\nVideo-konferencija koja je obeležila obnovu dijaloga je organizovana nakon samita u Parizu, 10. jula, kojem je domaćin bio francuski predsednik Emanuel Makron, zajedno sa nemačkom kancelarkom Angelom Merkel.\nKako je saopšteno na kraju video-konferencije, strane su se složile o elementima u budućem procesu i utvrdile teme o kojima će se raspravljati narednog 16. jula, kada će se strane fizički sastati u sedištu Evropske unije kako bi nastavile dijalog.\nBriselski dijalog je bio u zastoju od novembra 2018. godine.


Više od polovine Romkinja uda se pre 18. godine - Politika\nViše od polovine Romkinja uda se pre 18. godine\nNeki od ključnih razloga za stupanje u maloletnički brak su podređen položaj žene, snažna uloga socijalnih normi poput kulta nevinosti, siromaštvo i nedostatak znanja o braku i seksu\nViše od 50 odsto Romkinja u Srbiji se uda pre navršene 18 godine a neki od ključnih razloga za stupanje u maloletnički brak su podređen položaj žene, snažna uloga socijalnih normi poput kulta nevinosti, siromaštvo i nedostatak znanja o braku i seksu, rečeno je danas na predstavljanju istraživanja o dečijim brakovima u romskoj populaciji u Srbiji.\nPredstavljajući nalaze istraživanja koje je sproveo Etnografski institut SANU, naučni saradnik te ustanove Ivan Đorđević kazao je da je istraživanje trebalo da omogući uvid u praksu maloletničkih brakova iz perspektive samih pripadnika romske zajednice.\n„Nalazi istraživanja pokazuju da je ekonomski faktor čest motiv za maloletnički brak u romskoj zajednici, da se obrazovanje posmatra kao načelno poželjno, ali suštinski nepotrebno a za devojčice i nepreporučljivo, dok je udaja praktično posledica prvog seksualnog odnosa „, kazao je Đorđević na skupu u Beogradu.\nNavodeći da je četiri odsto Romkinja rodilo dete pre navršene 15. godine a da je 43 odsto devojčica iz romskih naselja starih od 15 od 19 godina već udato, direktorka Romskog ženskog centra Bibija Slavica Vasić kazala je da su siromaštvo, neravnomerna raspodela moći, stereotipi i kontrola nad ženskim telima glavni uzroci maloletničkih brakova.\n„Devojčice čine 73 odsto bračnih partnera mlađih od 14 godina. Stupanjem u brak, te devojčice odustaju od školovanja a i drastično se smanjuje mogućnost da se zaposle”, navela je Slavica Vasić.\nOna je ocenila da romska zajednica pokazuje otpor i da se zatvara prema pokušajima sa strane da se tema dečijih brakova otvori ali je i dodala da ni nadležne institucije nisu naročito zainteresovane za rešavanje tog problema.\nNavodeći da su maloletnički brakovi u Srbiji karakteristični za najsiromašnije zajednice i ruralne sredine, direktor UNICEF u Srbiji Mišel Sen Lo ocenio je da začuđuje što je broj takvih brakova u porastu.\n„Istraživanje nema za cilj da bilo koga stigmatizuje već da popuni praznine kada je reč o znanjima zašto se praksa maloletničkih brakova održala”, kazao je Sen Lo.\nOn je dodao da takva praksa ima negativne posledice ne samo po devojčice koje prerano stupaju u brak, već i po društvo u celini kroz povećanje izdataka za zdravstvenu i socijalnu zaštitu.\nIstraživanje je sproveo Etnografski institut SANU od marta do juna ove godine, metodom dubinskog intervjua i u njemu je učestvovalo 70 ispitanika iz romskih zajednica u Beogradu, Kragujevcu, Pirotu, Vranju i Novom Bečeju.(Beta)\nPenzioneri traže ostavku Đorđevića\nNapravili od Beograda evropski grad


Dijelovi Londona pod vodom, saobraćaj paralisan » IlijašNet\nRedakcija 26. jul 2021 ID: 20436\nVatrogasne jedinice saopćile su da su dobile oko 300 poziva, uglavnom iz naselja u kojima su poplavljeni podrumi, javio je BBC.\nUkoliko smatrate da sadržaj objavljen ovdje krši Vaše autorsko, lično ili drugo pravo ili interes, možete zahtijevati objavu odgovora ili ispravke. Sadržaj iznad je u naš sistem unešen 26. jul 2021 @8:39 od strane autora Redakcija osim ako nije navedeno drugačije (preuzeto, izvor obavezan) i numerisan je unikatnim brojem SN1/2107-260839-20436 koji možete koristiti tokom prijave kako bi znali o kojem se sadržaju radi. Sve pritužbe i prigovore možete slati na e-mail adresu ilijasnet@gmail.com. Materijal poslat na ovu e-mail adresu će se smatrati pravovaljanim. Svi drugi oblici prigovora neće se smatrati relevantnim i portal IlijašNet nema obavezu postupiti po istim. Komentari na društvenim mrežama ne predstavljaju stavove portala IlijašNet te su odgovornost autora komentara.


Član predsedništva stranke Vuka Jeremića: “Đilas se obogatio kriminalom, a sada glumi politički progon!” – GLAS SRBIJE\nBogdan Stojanović, član predsedništva stranke Vuka Jeremića istakao je u saopštenju da se Dragan Đilas, predsednik Stranke slobode i pravde, obogatio kriminalom i da sada glumi politički progon.\n– Šta očekivati od čoveka koji na polici ima Hitlerov “Majn kampf”? Šta očekivati od čoveka koji je činio sve da ostane vlast, a nakon što je odbačen, tobože prelazi u opoziciju? Šta očekivati od čoveka koji je držao monopol na televizijske sekunde, a sada kritikuje neslobodu medija? Najveća greška opozicije bio je vetar u leđa takvom čoveku na gradskim izborima 2018. godine. Sada kada je dovoljno unazadio opoziciono delovanje i kada sam zna da neće pobediti ni na najslobodnijim izborima, ima samo jedan motiv, a to je da sačuva stečeni kapital – istakao je Stojanović i dodao:\n– Jer sada je njegovo hapšenje politički progon, a ne privođenje pravdi lica koje je zloupotrebivši službeni položaj protivpravno steklo imovinsku korist. Tvrdim da kada bi u nekoj bajci, Dragan osvojio vlast, ponašao bi se kao čovek iz gore pomenute knjige – zaključio je on.\nAktuelno, Politika, Priča dana, VestiBogdan Stojanović, Dragan Đilas, Narodna stranka


SNS doneo odluku da promeni svoje većnike Stankovića i Janjića | VRANJENEWS\nSNS doneo odluku da promeni svoje većnike Stankovića i Janjića\n31.03.2018 12:04 » 19:44\nSmenjeni na stranačkim organima: Stanković (levo) i Janjić (skroz desno). Foto D. Dimić, VranjeNews\nVisokopozicionirani izvor iz SNS u Gradskom veću, ne želeći da mu se otkriva identitet, potvrdio je za Vranje News da su gradski većnici za finansije Ivan Stanković i za poljoprivredu Aleksandar Janjić, smenjeni sa tih funkcija.\nIndikativno je da ova odluka nije doneta u okviru samog veća, već na sednici Gradskog odbora Srpske napredne stranke u Vranju u petak uveče, što znači da ona nije zvanična, da nije prošla na gradskim organima, već je samo inicirana iz stranačkih krugova.\nJedino je izvesno da Stanković i Janjić, iz nepoznatog razloga, više nisu podobni u sklopu samog SNS da obavljaju ove funkcije.\nPostoje i spekulacije u vezi sa motivima za ove smene, ali dok sve ne bude zvanično obelodanjeno portal Vranje News ne želi da se bavi neproverenim pričama.\nJanjić nije želeo da komentariše ovakve vesti za portal Vranje News, dok je Stanković, koji se nalazi van zemlje, SMS-om potvrdio novinaru VranjeNews-a da je informacija o smeni tačna.\n- O tome će sve što treba reći stranka - napisao je kratko Stanković\nBez komentara je bio i potpredsednik vranjskog SNS Goran Nikolić.\n- Ništa, ništa, bez izjave - rekao je kratko Nikolić u izjavi za VranjeNews.\nNezvanično, ista sudbina očekuje i većnike iz drugih partija Marinu Đorđević - ekologija (PUPS) i Čedomira Markovića - komunalna delatnost, infrastruktura i urbanizam (JS), ali ni ove glasine nisu zvanično potvrđene ni iz jednog izvora.\nLideri Gradskog odbora JS u Vranju Dejan Manić i PUPS-a Gradimir Jovanović nisu odgovarali na telefonske pozive upućene iz redakcije VranjeNews-a radi provere ovih informacija.


Izgradnja kanalizacije u Srbiji bez tendera predata firmi iz Kine\nBez kanalizacije je, prema podacima poslednjeg dostupnog godišnjeg izveštaja Agencije za zaštitu životne sredine, nešto više od trećine domaćinstava u Srbiji (na fotografiji iz oktobra 2019. otpadne vode u reci Savi u Beogradu)\nKineski kredit i kineska kompanija kao glavni izvođač radova na izgradnji kanalizacije. Direktna pogodba, bez tendera i javne nabavke.\nTo je ono što je poznato o poslu izgradnje kanalizacione mreže u Kragujevcu, gradu u centralnoj Srbiji.\nKragujevac je tek jedan od 65 gradova i opština na mapi srpsko-kineskog projekta nazvanog "Čista Srbija" i vrednog 3,2 milijarde evra.\nTo je šest odsto ukupnog bruto domaćeg proizvoda Srbije za 2021. godinu, odnosno šest odsto vrednosti svih proizvoda i usluga u Srbiji u godinu dana.\nProjekat predviđa izgradnju kanalizacije i postrojenja za otpadne vode, za koji se Srbija zadužuje kod Kine.\nIz centra Kragujevca, grada bez rešenog pitanja kanalizacije.\nPred poslanicima Skupštine Srbije uskoro će se naći predlog zakona, kojim se potvrđuje jedan od kreditnih aranžmana za taj projekat. Njegova vrednost je 203 miliona evra i osigurava ga Kineska korporacija za izvoz i osiguranje kredita (China Export and Credit Insurance Corporation).\nPosao su pre godinu dana direktno ugovorili Ministarstvo infrastrukture u ime Vlade Srbije i kineska kompanija China Road and Bridge Corporation (CRBC), bez raspisivanja tendera.\nGde je problem u srpsko-kineskom projektu?\nMeđutim, da problemi postoje ukazali su poslanici opozicije na poslednjem zasedanju lokalne skupštine u Kragujevcu krajem januara.\nRadovi na izgradnji 360 kilometara nove kanalizacione mreže u tom gradu su počeli u novembru 2021. Time će se, prema izjavama gradskih zvaničnika, rešiti višedecenijski problem otpadnih voda.\nKako su za Radio Slobodna Evropa (RSE) objasnili u pisanom odgovoru iz kabineta gradonačelnika osim kanalizacije, gradiće se i tri postrojenja za prečišćavanje otpadnih voda. Sve to koštaće 190 miliona evra, za šta novac obezbeđuje država.\n"Gradovi obuhvaćeni projektom 'Čista Srbija' nemaju finansijske obaveze osim obezbeđivanja imovine za parcele na kojima će biti izgrađena postrojenja za preradu otpadnih voda i izradu katastarskih planova", navode u kabinetu gradonačelnika Kragujevca.\nVeroljub Stevanović, kao gradonačelnik Kragujevca, sa nekadašnjom srpskom ministarkom za nacionalne investicije Vericom Kalanović. Susret u Kragujevcu u februaru 2008.\nOpozicioni odbornik u gradskoj skupštini i nekadašnji gradonačelnik Kragujevca Veroljub Stevanović navodi u razgovoru za RSE da je i dalje malo detalja poznato o projektu.\nJedino što je uspeo da sazna na sednici gradske skupštine 25. januara, kako kaže, jeste da je gradsko javno preduzeće "Vodovod i kanalizacija", inače zaduženo za te poslove, u izvođenju radova "tek treći podizvođač".\n"Nijedan odgovor nisam dobio sem da je kineska firma prvi podizvođač… niko ne zna da mi kaže ko je drugi podizvođač i koliko je niža cena i samo znam da je Vodovod treći podizvođač", kaže Stevanović za RSE.\nDodaje da nije sporno da Kragujevcu treba nova kanalizaciona mreža, ali ukazuje na to da bi detalji projekta morali biti poznati javnosti.\n"Naravno da treba da se reši, tu nema dileme, ali prvo kolika je cena toga, pod jedan i pod dva kakvi su uslovi tog kredita", kaže Stevanović.\nPredstavnici Vlade Srbije i kompanije CRBC potpisali su ugovor za projekat "Čista Srbija" u avgustu 2021. godine.\nTrećina građana Srbije bez kanalizacije\nBez kanalizacije je, prema podacima poslednjeg dostupnog godišnjeg izveštaja Agencije za zaštitu životne sredine, nešto više od trećine domaćinstava u Srbiji (34,8 odsto).\nMiloš Panić iz užičkog naselja Turica na zapadu Srbije zbog nerešenog problema kanalizacije u svom naselju godinama trpi veliku štetu. Kuća mu je priključena na kanalizacionu mrežu, ali jedan deo naselja nije, pa se fekalije iz septičkih jama prelivaju u njegovo dvorište.\n"Ljudi imaju septičke jame, godinama se obećava da će to da se reši. Ja kanalizaciju imam, ali imam problem već trideset godina tako da mi svake godine fekalije plave dvorište, prošle godine dva puta", kaže Panić za RSE.\nDugogodišnji problem u naselju sa oko 10.000 žitelja je i izlivanje iz fekalnog kolektora koji je izgrađen pre nekoliko decenija. Meštani Turice godinama traže da se taj problem reši, odnosno da se izgradi novi kolektor.\nOtpadne vode u Srbiji gotovo da se ne prečišćavaju. Prema podacima Agencije za zaštitu životne sredine, to je slučaj sa 88,6 odsto otpadnih voda. One završavaju u rekama i drugim vodotokovima.\nDirektna pogodba, bez konkurencije i nadmetanja\nPosao za Kragujevac i druge gradove i opštine u Srbiji je ugovoren pre godinu dana direktnom pogodbom ministarstva i kineske kompanije, bez tendera i javnih nabavki, što propisuje evropska regulativa, ali i domaći Zakon o javnim nabavkama.\nMeđutim, Srbija i Kina imaju potpisane međudržavne sporazume, koji imaju jaču snagu od zakona. Uz to, Srbija je još uvek zemlja kandidat za članstvo u EU i vlasti se selektivno pridržavaju evropske regulative.\no rusiji i kini\nNa ovaj način je Ministarstvo unapred odabralo izvođača radova umesto javnog poziva na koji bi mogle da se jave i druge kompanije i da se zatim odabere najpovoljnija ponuda.\nSrpske kompanije će biti angažovane na projektu "u procentu ne manjem od 49 odsto ukupno angažovanih podizvođača", izjavio je 5. februara 2021. nakon potpisivanja ugovora resorni ministar Tomislav Momirović.\nKineska kompanija CRBC do zaključenja teksta nije odgovorila na pitanja RSE o tome na koji način će birati podizvođače i na koji način će obezbediti da se poštuje evropska regulativa tokom realizacije projekta.\nTomislav Momirović, ministar izgradnje, transporta i infrastrukture u Vladi Srbije, pozdravlja se sa radnicima koji učestvuju u izgradnji kanalizacije u Obrenovcu, jednoj od 17 beogradskih opština, 25. oktobra 2021.\nZašto ne sa EU?\nU Ministarstvu infrastrukture u pisanom odgovoru na upit RSE navode da su komercijalni ugovori sa kineskim kompanijom CRBC potpisani na osnovu međudržavnog Sporazuma o ekonomskoj i tehničkoj saradnji u oblasti infrastrukture između Srbije iz 2009. godine.\nNa pitanje zbog čega se u posao ušlo sa kineskom kompanijom, a ne sa EU, u ministarstvu navode:\nSrbija koristi sredstva EU, kako investiciona tako i bespovratna, ali ona su daleko od potrebnih, a usput i operativnost tih projekata je na veoma niskom nivou.\nOdgovor Ministarstva infrastrukture\n"Srbija koristi sredstva EU, kako investiciona tako i bespovratna, ali ona su daleko od potrebnih, a usput i operativnost tih projekata je na veoma niskom nivou."\nPrilikom izbora partnera uslovi su bili, navode u ministarstvu: hitnost izvršenja posla, dostupnost sredstava za investiranje, operativnost izvođača i brzina izvođenja radova.\nDodaju da se u projektovanju i izgradnji poštuju direktive EU koje se odnose na vode i prečišćavanje otpadnih voda i domaći zakoni o planiranju i izgradnji, zaštiti životne sredine, o vodama i drugi.\n'Tipičan obrazac poslovanja' Srbije i Kine\nDirektne pogodbe na osnovu međudržavnog sporazuma je tipičan obrazac saradnje vlasti u Srbiji sa partnerima iz Kine, ukazuje u razgovoru za Radio Slobodna Evropa (RSE) Nemanja Nenadić, programski direktor nevladine organizacije Transparentnost Srbija.\nNemanja Nenadić navodi kako građani nikada neće u stvari moći tačno da saznaju da li je u tom ugovaranju došlo do neke štete i koja je ta šteta.\n"To je u suštini odraz slabosti predstavnika naše države, koji nekritički prihvataju takve aranžmane. Jer, jedna je stvar šta strani partner traži ili zahteva da bi se zaključio posao, a druga je stvar hoće li naša strana to prihvatiti", kaže Nenadić.\nI srpska i kineska strana su prilikom potpisivanja ugovora za projekat "Čista Srbija" naglasili da će se poštovati evropski standardi. Upravo ti standardi, koji su uneti i u srpski Zakon o javnim nabavkama, propisuju obavezno nadmetanje i raspisivanje tendera, ističe Nenadić.\n"Moguće je da oni tvrde da će se poštovati neki standardi EU koji se tiču, na primer, pravila zaštite životne sredine ili u nekoj drugoj sličnoj oblasti. Međutim, ono što je sasvim očigledno je da pravila koja ima EU i koja su gotovo identična srpskim pravilima i Zakonu o javnim nabavkama, nisu poštovana", kaže Nenadić.\nOno što je sasvim očigledno je da pravila koja ima EU i koja su gotovo identična srpskim pravilima i Zakonu o javnim nabavkama, nisu poštovana -\nkaže Nemanja Nenadić.\nNa pitanje kakvu štetu zbog takvih poslova mogu trpeti građani Srbije, Nenadić pojašnjava:\n"Problem je to što građani nikada neće u stvari moći tačno da saznaju da li je u tom ugovaranju došlo do neke štete i koja je ta šteta, jer je jedini način da se precizno utvrdi koliko neki posao vredi, da postoji otvoreno nadmetanje i da se na tom tržištu dođe i do tržišne cene."\nKakvo je finansiranje EU?\nZa razliku od partnerstva sa kineskim kompanijama, koje se dogovaraju direktno, bez tendera i mogućnosti da se u nadmetanju dobije najpovoljnija ponuda, za kredite i bespovratna sredstva koja dolaze iz EU, to je jedan od ključnih uslova.\nU Evropskoj investicionoj banci (EIB) navode za RSE da svi projekti koje finansira ta institucija moraju biti u skladu sa evropskim standardima u svim oblastima, što uključuje i poštovanje ljudskih prava i prava radnika.\nDodaju da je u proteklih deset godina u komunalne projekte u Srbiji EU kroz Evropsku investicionu banku uložila 110 miliona evra. Deo tog novca je kredit, dok je deo dat Srbiji kao donacija.\nTakođe ističu da je među najznačajnijim projektima izgradnja kanalizacije u opštinama širom Srbije vredna 50 miliona (40 miliona evra kredita i 10 miliona evra donacije).\nOd modernizacije, zamene i proširenja komunalne infrastrukture, kako navode, korist će imati 600.000 građana Srbije.\n"EIB vodi računa o tome da projekti koji su u toku i svi oni koji će se tek finansirati budu u skladu sa zahtevima EU kada je reč o nabavkama, zaštiti životne sredine i socijalnim zahtevima", navode u EIB-u.\nKako tvrde, mogućnost kombinovanja zajmova EIB sa bespovratnih grantovima EU čini finansiranje Evropske unije među najpovoljnijim na finansijskom tržištu.\nU odgovoru EIB-a se ne komentariše izbor partnera u okviru projekta "Čista Srbija".\n‘Čista Srbija’ na inicijativu predsednika\nResorni ministar Tomislav Momirović u više navrata je izjavio da je projekat pokrenut na inicijativu predsednika Srbije Aleksandra Vučića.\nSam Vučić se zalaže za jačanje saradnje sa Kinom, koja od 2016. mahom kroz infrastrukturne projekte za koje Srbiji daje kredite jača uticaj u zemlji.\nSrbija kao kandidat za članstvo u EU nije još usaglasila svoju spoljnu i bezbednosnu politiku sa evropskom, a zbog jačanja saradnje sa Pekingom i Moskvom, više puta je dobila kritike zvaničnog Brisela i Vašingtona.\nSrbija je takođe deo kineske državne inicijative "Pojas i put" sa zemljama Centralne i Istočne Evrope (17 + 1) za ponovno otvaranje zapadnih trgovinskih kanala koji slede drevni Put svile kako bi Kina napajala svoju privredu.\nsve o kineskom 'pojasu i putu'\nDrugi komunalni projekti sa kineskim partnerima\nProjekat "Čista Srbija" nije prva direktna pogodba na projektima izgradnje komunalne infrastrukture sa kineskim partnerima.\nMinistarstvo građevinarstva, saobraćaja i infrastrukture Srbije potpisalo je u januaru 2020. dva sporazuma sa kineskom kompanijom "China Machinery Engineering Corporation" i na taj način direktno sa ovom kompanijom ugovorilo posao sakupljanja i prečišćavanja otpadnih voda Centralnog kanalizacionog sistema Grada Beograda, takođe bez raspisivanja tendera.\nProjekti CRBC-a u Srbiji\nKineska kompanija CRBC u Srbiji je već angažovana na projektima izgradnje puteva i železnice, a jedan od najvećih projekata su dve od tri deonice pruge Beograd – Budimpešta.\nTi poslovi takođe su dogovoreni direktnom pogodbom, bez tendera i javnih nabavki, a za njih se Srbija zadužila kod kineske Eksim banke (Eksport-import banka).\nMeđutim, u protekloj godini Srbija je odustala od jednog projekta sa ovom kineskom kompanijom. Reč je o izgradnji pruge Beograd – Niš.\nU taj posao Srbija je ušla sa EU uz finansijsku podršku Evropske investicione banke (EIB) i to nakon što je prvobitni ugovor 2018. potpisala sa kineskom kompanijom CRBC.\nKineski CRBC je izvođač na projektu autoputa u Crnoj Gori Bar-Boljare, koji je Crnu Goru doveo gotovo na ivicu dužničkog ropstva.\nDržava je nakon što se za pomoć obratila EU problem prevazišla kroz hedžing aranžman, u cilju zaštite crnogorskog javnog duga od valutnog rizika, sa dve američke i dve evropske banke.\nNa potencijalne rizike kredita iz Kine ukazala je Evropska investiciona banka.


Komentar MGSI: Prelazak kamiona preko GP Bačka Palanka i Šid - Pluton Logistics\nUkoliko u Hrvatskoj bude usvojen sporni pravilnik o putevima po kojima se mora odvijati trenzit teretnih vozila, od 6. maja ove godine kamionima najveće dozvoljene mase veće od 7,5 tona indirektno će biti zabranjeno korišćenje graničnih prelaza Šid i Bačka Palanka.\nOvakav razvoj situacije (o kome je PlutonLogistics nedavno pisao) dodatno bi ugrozio ionako tešku situaciju u pogledu tranzitnog saobraćaja kroz hrvatsku teritoriju i čekanja na SRB/CRO graničnim prelazima. Jedan deo javnosti, ipak, smatra da je reč o političkom pitanju i predizbornim obećanjima u Hrvatskoj, te da do ovog scenarija ipak neće doći. Ukoliko se on dogodi, to bi uzrokovalo velike probleme celokupnoj transportnoj industriji.\nPortal PlutonLogistics danas je dobio komentar Ministarstva građevinarstva, saobraćaja i infrastrukture o ovim pitanjima, koji vam u nastavku prenosimo u celosti.\n– Ministarstvo građevinarstva, saobraćaja i infrastrukture u sklopu svojih nadležnosti nema nadležnost nad graničnim prelazima. Na osnovu informacija kojima raspolažemo dobijenim od Ministarstva unutrašnjih poslova, Uprava granične policije i Ministarstva finansija, Uprave carine Republike Srbije ne postoji plan za zatvaranje graničnih prelaza Bačka Palanka i Šid.\nTakođe, ovo ministarstvo, kao i nadležna ministarstva za unutrašnje poslove i finansije nisu zvanično obavešteni o navodnoj odluci kojom bi se zabranilo korišćenje navedenih prelaza.\nPrema informacijama dobijenim od domaćih prevoznika i iz medija saznaje se da hrvatsko Ministarstvo nadležno za transport (Ministarstvo mora, prometa i infrastrukture) započinje javnu raspravu u vezi sa promenama podzakonskog akta kojim se uređuje oblast tranzitnog saobraćaja preko teritorije Republike Hrvatske. Predlog za izmenama postojećeg podzakonskog akta izazvao je zahtev građana koji žive u blizini graničnih prelaza Bačka Palanka i Šid zbog navodne ugroženosti životne sredine usled drumskog tranzitnog saobraćaja.\nPo ovim nezvaničnim informacijama u slučaju izmene i dopune podzakonskog akta, od 6.5.2021. godine zabraniće se kretanje teretnih vozila najveće dozvoljene mase veće od 7,5 tona na putevima povezanim sa pomenutim graničnim prelazima i time indirektno stvoriti uslove da teška teretna vozila (preko 7,5 t) ne mogu koristiti ove granične prelaze.\nPrestankom korišćenja ova dva granična prelaza za teška teretna vozila dodatno će ugroziti ionako izuzetno teška situaciju u pogledu tranzitnog saobraćaja kroz hrvatsku teritoriju i čekanja na SRB/CRO graničnim prelazima.\nZatvaranje graničnih prelaza Bačka Palanka i Šid dovešće do gubitka vremena za srpske, kao i hrvatske prevoznike, pa će benefiti raznih inicijativa, kao što su zeleni koridori i zelene trake, nestati.\nKako zvanično do sada, Republika Srbija nije obaveštena od strane hrvatske vlasti o navedenim planiranim merama, ovo ministarstvo preko međunarodnih institucija vrši pritisak na hrvatske nadležne organe kako bi se sprečilo sprovođenje ovih mera – navodi se u odgovoru koji je stigao iz MGSI.\n← Budite naš PROZOR U SVET – Vozači kamiona foto reporteri\nZasad bez naplate parkinga na GP Horgoš – Čeka se sastanak prevoznika i MGSI →\n23. novembra 2018. 23. novembra 2018. marko\n1. septembra 2017. marko


Jedan od velikih gubitnika u haosu nastalom zbog korona virusa jeste i Airbnb – firma koja je bila u pripremama za izlazak na berzu i pre širenja epidemije zabeležila je (neočekivane) gubitke, a širenjem virusa počela su brojna otkazivanja već zakazanih rezervacija, dok je broj novih rezervacija višestruko smanjen, prenosi poslovni portal eKapija.\nNo, dok većina smeštaja na Airbnb-u zjapi prazna, jedna vrsta smeštaja je u poslednje vreme procvetala i zabeležen je veliki porast rezervacija, barem prema podacima iz SAD.\nReč je o smeštaju u ruralnim delovima SAD, odnosno kućama i vikendicama udaljenim od velikih gradova u kojima, čini se, ljudi veruju da su sigurni. S obzirom na to da se u gradovima poput Njujorka očekuje veliki porast broja zaraženih, a čak se pominjala i mogućnost karantina, deo ljudi koji ima tu mogućnost rezervisao je smeštaj u delovima zemlje udaljenim nekoliko sati od mesta prebivališta i u njima nameravaju da provedu sledećih nekoliko nedelja.\nTakođe, deo ljudi rezervisao je smeštaj u svojim rodnim gradovima kako bi, osim bega iz velikih gradova, bio blizu roditelja.


Potpisan sporazum o realizaciji video-nadzora na području grada | Palelive.com\nPočetna Novosti Grad Istočno Sarajevo Potpisan sporazum o realizaciji video-nadzora na području grada\nGradonačelnik Istočnog Sarajeva Nenad Vuković, načelnici šest gradskih opština i predstavnik Policijske uprave Istočno Sarajevo potpisali su danas sporazum o zajedničkoj realizaciji projekta „Video-nadzor za bezbjednije područje Istočnog Sarajeva“, vrijednog 405.000 KM.\nProjektom je predviđena kupovina i postavljanje video-nadzora na sve ulaze u gradske opštine, trgove i sve značajnije institucije.\nVuković je novinarima rekao da će realizaciju ovog projekta Grad finansirati sa oko 200.000 KM, dok će opštine, osim opština Trnovo i Istočni Stari Grad, obezbijediti ostatak sredstava.\n„Na sastanku smo dogovorili i potpisali sporazum da opštine Trnovo i Istočni Stari Grad, koje spadaju u red nerazvijenih opština i imaju skromne budžete, oslobodimo izdvajanja sredstava za ovu namjenu. Grad i preostale četiri opštine preuzeli su obavezu da finansiraju kompletne troškove na tom području“, objasnio je Vuković.\nOn je podsjetio da je Policijska uprava Istočno Sarajevo još prošle godine inicirala pokretanje projekta, čiji su stručnjaci iz IT sektora razradili i planirali projekat, na osnovu čega će biti sproveden do kraja.\n„Sadašnji sistem pokrivenosti video-nadzorom je veoma skroman i nije dovoljan kada je riječ o istražnim radnjama i dokazivanju pred pravosudnim organima. Instalacija ovog sistema, koji će prepoznavati i lica i registarske tablice vozila, predstavljaće korak naprijed u otkrivanju raznih krivičnih djela i svojevrsnu pomoć policijskim organima za bolji rad na bezbjednosti građana Istočnog Sarajeva“, naglasio je Vuković.\nOn je dodao da je posebna pažnja na današnjem sastanku posvećena bezbjednosti turista na Jahorini, Trebeviću i drugim lokacijama koje oni rado posjećuju.\nZamjenik načelnika Policijske uprave Istočno Sarajevo Predrag Ćajić rekao je da video-nadzor neće u potpunosti riješiti bezbjednosno stanje, ali će biti veoma značajno pomagalo u poboljšanju stanja bezbjednosti Grada Istočno Sarajevo i opština u njegovom sastavu.\n„Bezbjednosno stanje na području grada je zadovoljavajuće. Činjenica je da je u posljednjem periodu bilo nekoliko događaja koji su uznemirili javnost ali, pojedinačno posmatrano, oni nisu imali značajne posljedice“, dodao je Ćajić.\nNačelnik opštine Pale Boško Jugović istakao je da ova lokalna zajednica učestvuje sa skoro 30 odsto sredstava u ovom projektu, što dovoljno govori koliko ozbiljno su ga shvatili.\n„Pred Policijskom upravom je zaista ozbiljna aktivnost, jer je riječ o tehnički veoma složenom projektu. Što se tiče bezbjednosne situacije na Palama, ona će biti predmet rasprave na narednoj sjednici Skupštine opštine, kada će biti sagledani svi aspekti o tom pitanju“, najavio je Jugović.\nNačelnik opštine Sokolac Milovan Bjelica zahvalio je preduzeću „M:tel“, koje je već krenulo sa instalacijom optičkih kablova na Sokocu, dodajući da ostaje pitanje nabavke kamera.\nIstičući kako bez šire saradnje nema uspjeha, Bjelica je izrazio nadu da će ovakvih aktivnosti biti više u narednom periodu.\nZamjenik načelnika opštine Istočno Novo Sarajevo Slobodan Pajić rekao je da je ova lokalna zajednica od početka zagovornik tog projekta, jer smatra da policija treba da se modernizuje i ne zaostaje u regionu po pitanju bezbjednosne situacije.\n„Mi, kao rubna opština sa Federacijom BiH, pozdravljamo pokretanje ovog projekta i učestvovaćemo u njegovom finansiranju. Drago nam je da je policija krenula u modernizaciju, a uz našu pomoć u materijalnom i tehničkom smislu, trebali bi se riješiti mnogi problemi“, izjavio je Pajić.\nNačelnik opštine Istočni Stari Grad Bojo Gašanović je, u ime opštine na čijem je čelu i opštine Trnovo, zahvalio gradonačelniku i kolegama načelnicima što su ih oslobodili izdvajanja finansijskih sredstava.\nPrethodni članakSaradnja Ekonomskog fakulteta i Turističke organizacije


RASTE NAPETOST IZMEĐU BEOGRADA I PODGORICE | RTV Slobomir\nRASTE NAPETOST IZMEĐU BEOGRADA I PODGORICE\nBeogradski list "Večernje novosti",piše kako su srpske obavještajne službe došle do podataka da postoji veliki rizik da Crna Gora postane najagilniji eksponent "meke moći" NATO, a prije svega SAD.\nBeogradski "Večernje novosti", navode da su o svemu obaviješteni državni organi Srbije. Naime, prema tvrdnjama tog lista državni i vojni vrh Crne Gore posljednjih mjeseci povlačio je niz poteza u saradnji sa NATO, čime je ova država postala dio regionalne sajberinfrastrukture Alijanse u regionu.\nNavodno je glavna okosnica tog djelovanja saradnja Podgorice, Tirane i Prištine, a cilj joj je, kako se ističe, djelovanje protiv Srbije, ali i Rusije. "Novosti" još navode i da je Podgorica naglo ojačala informatičke kapacitete države, u čemu im je pomogao Zapad.\n"Prava meta može biti samo Beograd, jer Srbija nastoji da saradnjom sa Rusijom i Kinom realizuje važne energetske, ekonomske, vojne i bezbjednosne interese", objašnjava visoko pozicionirani sagovornik "Novosti" iz bezbjednosnih struktura.\n"Za SAD, Crna Gora je ključni saveznik u regionu i izvršilac američkih interesa na Balkanu, gdje, prema njihovom viđenju, Rusija pokušava da obnovi svoj uticaj. Zato je u toku intenziviranje saradnje Crne Gore i SAD u oblasti suzbijanja hibridnih prijetnji, kroz zajedničke aktivnosti crnogorskih i američkih sajbertimova", dodaje taj sagovornik.\nSagovornik "Novosti" podsjeća i na to da je Crna Gora najmlađa članica i da ne može da pomogne NATO u borbenim operacijama, ali zato je na putu da postane poligon za postavljanje "antihibridnog štita" na Balkanu.\nTo podrazumijeva i razvijanje kapaciteta kojima bi, kako bi ojačala svoju poziciju u Briselu i Vašingtonu, mogla da se uključi i u eventualnu kampanju protiv Srbije, pišu "Novosti".\n"Crna Gora, pod NATO kišobranom, nema realnih razloga da bude zabrinuta za svoju bezbjednost, pa ni da se brani od neprijateljskih sajber napada. Podgorici ne prijeti niko iz regiona, a posebno ne iz Srbije ili BiH. To dodatno podgrijava mogućnost da se, pod maskom odbrane, iza svega krije širenje "meke moći" NATO i SAD prema Srbiji", objašnjava sagovornik "Novosti".\nSvoj angažman u "antihibridnom štitu" zvanična Podgorica je ozvaničila proljetos pristupanjem evropskom Centru izuzetnosti za suprotstavljanje hibridnim prijetnjama. Sa SAD je u međuvremenu postignut dogovor o obuci, u čijem sklopu je elitni tim američke komande za sajberodbranu, predvođen Dejvidom Luberom, boravio u Crnoj Gori.\nSastavni dio aranžmana je i nabavka vojne i informatičke opreme i radarskih sistema. U ovom paketu Crnoj Gori je stigla i donacija od osam miliona evra namijenjenih suzbijanju sajber prijetnji.\nAnalitičari smatraju da su odnosi između Beograda i Podgorice dodatno zaoštreni nakon nedavnog sastanka u Tirani, na kojem je Milo Đukanović odbio Vučićevu inicijativu o "malom Schengenu".


Prepreke u Duhovnoj praksi – Početna stranica\nNaš duhovni put ponekad može biti ispunjen preprekama. Ove prepreke, ili na psihološkoj ili na duhovnoj razini, stvaraju smetnje u našem duhovnom rastu. Na primjer, duhovi ( negativne energije ) mogu prouzrokovati obiteljske probleme koji nas mogu izbaciti iz ravnoteže i natjerati nas da ostavimo našu duhovnu praksu da bismo se njima bavili. S druge strane, osobni defekt bijesa, zbog kojeg burno reagiramo i na mali incident, može brzo poremetiti stanje mira našeg uma u koje smo došli nakon pohađanja nekog duhovnog sadržaja.\nOvo poglavlje se bavi preprekama u duhovnoj praksi, kao i načinima da ih premostimo.\nRazličita duhovna sredstva koja nam pomažu premostiti prepreke u duhovnoj praksi uzrokovane duhovima (negativne energije).\nKliknite ovdje ako želite više informacija o različitim duhovnim mjerama za iscjeljenje.


Penzioneri: PUPS više ne postoji - Ozonpress :: internet portal\nTag: PUPS, sindikat penzionera\nSindikat penzionera Srbije je u otvorenom pismu kritikovao Partiju ujedinjenih penzionera Srbije (PUPS) i „Krkobabića Drugog“ jer se nisu suprotstavili donošenju Zakona o umanjenu penzija i poručio da PUPS više ne postoji.\nU pismu se navodi da na sledećim izborima dolazi vreme za naplatu izdaje svojih glasača.\nPenzioneri su sa ogorčenjem prisećaju izjava Krkobabića Drugog iz marta 2014., dok je još bio sledbenik svog pokojnog oca kada je rekao: „Nema ni smanjenja, ni zamrzavanja, to je sveto pismo za penzionere Srbije“, ističe Sindikat penzionera.\nPodseća takođe da se penzije nisu dirale dok je bio živ Krkobabić Prvi koji je uvek žestoko negodovao kada bi neko spomenuo smanjenje penzija.\nMeđutim, kako ističe sindikat, njegov sin Krkobabić Drugi prvo gleda svoj džep, a potom i džepove klike koja ga okružuje i podržava, a za penzionere ga više nije briga.\n„Partija ujedinjenih penzionera Srbije više i ne postoji. Niko u medijima nije pročitao ili čuo vest da se PUPS javno i otvoreno usprotivio umanjenju penzija„, tvrdi Sindikat penzionera.\nČak i da je hteo da se usprotivi, Krkobabić Drugi, sin pokojnog Jovana i sadašnji lider PUPS, to sigurno ne bi učinio jer bi mu o koncu visila direktorska fotelja u “PTT Srbija“. Zašto bi se kockao sa svojom, ali i foteljom Krkobabića Trećeg, ističe se u pismu.\ncacanin 22/06/2015 u 16:50 Odgovorite\nOmbudsman 23/06/2015 u 06:42 Odgovorite\nSta njega briga sto necete da glasate. On ce ionako ponovo u predizbornu koaliciju.


POČEO DEVETI MEĐUNARODNI FESTIVAL ZABAVLJAČA ZA DJECU\nJEDINSTVENA ČAROLIJА ZA NAJMLAĐE\nGradonačelnik Trebinja Luka Petrović otvorio je Međunarodni festival zabavljača za djecu koji se deveti put odvija u Trebinju u narednih pet dana.\n“Ovaj festival smo namijenili samo za vas, draga djeco, svjesni da vam nedostaju ovakvi sadržaji u kojim ćete sigurno uživati”, rekao je ovom prilikom Petrović.\nFestival je počeo predstavom “Šešir pun boja”, Pozorišta “Pinokio” iz Beograda, čiji će glumci, kako su najavili, ispratio priču o igri.\n“Ovo je priča o igri, gde kroz igru učimo boje i koje boje stvaraju dugu, ali na način da i deca aktivno učestvuju u predstavi, što predstavalja zadovoljstvo i njima i nama, jer se u neku ruku igramo i mi, sa decom i sa lutkama, jer imamo i lutaka na sceni”, istakla je Ivana Todorović, glumica.\nNjen kolega Vojislav Šantić kaže da je predstava malo neobična i zbog same činjenice da se na njoj prikauju cirkuske vještine, žongliranje, akrobatiku.\nŠantić, koji je u stvari po profesiji cirkuski artista, ovoga je puta napravio ulogu koja spaja circus i pozorište i zbog toga je ostavio snažan utisak na mališane.\nVršilac dužnosti direktora Doma mladih Trebinje Dejan Mirković je istakao da se u toku proteklih godina pokazalo da je ovaj festival pun pogodak, jer je jedinstven i na državnom nivou i predstavlja jedinu vrstu zabave za najmlađu trebinsku populaciju.\nOn je podsjetio da će se, pored beogradskog “Pinokija” u narednim danima predstaviti i Pozorištance “DC Club” iz Podgorice, u srijedu gostije Mostarsko kazalište, u četvrtak je ansambl trebinjske Kulturne scene “Male stvari”, a završnog dana nastupa i Radojica Stanković, popularni Šanta Panta iz Nikšića koji je prije devet godina i došao na ideju da se u Trebinju organizuje ovaj festival…


Vesti online / Vesti / Srbija / Bivši ministri bez posla i plate\nBivši ministri bez posla i plate\nVećina bivših ministara i poslanika koji su poslednjih meseci napustili Skupštinu uskoro, osim bez radnog mesta, ostaju i bez primanja. Naime, velikom broju njih krajem januara ističe šestomesečno pravo da i posle napuštanja fotelja ostanu na ”državnim jaslama” i platu primaju iz budžeta.\nBivši premijer Mirko Cvetković (u sredini) potražiće angažman u inostranstvu\nTako ekspremijer Mirko Cvetković krajem iduće nedelje prestaje da dobija novac iz budžeta. Iako je na nekoliko meseci premijersku fotelju zamenio poslaničkom, on nije imao pravo i na polugodišnju naknadu posle napuštanja parlamenta, jer tu nije ni bio stalno zaposlen.\nOn je za ”Večernje novosti” rekao da u Srbiji nije pronašao novi angažman i da ”zasada to i ne želi”:\n- Trenutno radim na jednom manjem projektu koji je u vezi sa SAD, a u toku su razgovori o jednom ozbiljnijem projektu, takođe u inostranstvu - rekao nam je Cvetković.\nPrema podacima dobijenim iz parlamenta, od bivših ministara-demokrata, pravo na naknadu, posle napuštanja funkcije, koriste samo Oliver Dulić (dva meseca) i Snežana Malović (šest meseci). Milan Marković, koji je Skupštinu napustio pred Novu godinu, nije podneo ovakav zahtev Administrativnom odboru.\nKrkobabiću najdeblja koverta\nPremijerska plata Dačića iznosi 168.348 dinara, dok su koverte ostalih ministara, u proseku, ”debele” oko 110.000 dinara. Potpredsednik Jovan Krkobabić, pored plate od 101.000 dinara, mesečno inkasira i penziju od 72.000. Milutin Mrkonjić je Agenciji, pored ministarske plate, prijavio i godišnju zaradu od 785.947 dinara, na ime članstva u UO Direktorata civilnog vazduhoplovstva. Interesantno je i da šef diplomatije Ivan Mrkić sada prima oko 10.000 manje nego dok je bio državni sekretar u MSP, kada je zarađivao 106.000.\n- Tražio sam ”produženje” od dva meseca, tačnije do februara, jer mi do tada miruje staž u bolnici u kojoj radim kao ortoped i gde nisam primao platu - čuli smo od Dulića.\nSnežana Malović, kako je potvrdila za naš list, ubuduće će se više angažovati na poslovima koje je dobila u DS, kao član Predsedništva:\n- Radim na uspostavljanju pravne države, vladavine prava, borbi protiv organizovanog kriminala i korupcije. Zajedno sa kolegama iz stranke borim se za bolji život građana, što će biti pretočeno u plan DS za izlazak iz krize.\nPored Dulića i Malovićeve, još dvoje poslanika iskoristilo je pravo na primanja posle ostavki. To su lider LSV Nenad Čanak i Ana Sekulović iz Jedinstvene Srbije. Poslanik demokrata Janko Radaković, koji je pre nekoliko dana podneo ostavku, u sredu je podneo zahtev da mu se isplaćuje plata još narednih šest meseci, rečeno nam je u Administrativnom odboru. Aleksandra Jerkov, koja je iz LSV prešla u DS i otišla iz Skupštine, ovakav zahtev nije podnela.\n- Odbor je nedavno odobrio primanje naknade i za šestoro poslanika iz prethodnog saziva - radikala Dragana Todorovića, Ljubomira Kragovića, Tomislava Ljubenovića i Dušanke Plećić, kao i Bojana Stanojevića (DS) i Milana Dimitrijevića (DSS). Oni su se pozvali na član 43 Zakona o Skupštini koji im omogućava pomeranje roka za isplatu naknade od 75.000 dinara mesečno do odlaska u penziju - objašnjava nam predsednik Administrativnog odbora Zoran Babić.\nU novom sazivu Skupštine, od 250 poslanika, njih 180 je u radnom odnosu i primaju punu platu od oko 110.000 dinara. Ostali ili dobijaju razliku od zarade koju ostvaruju izvan parlamenta ili platu u potpunosti primaju na drugom mestu.\nS druge strane, od 20 članova kabineta Ivice Dačića, samo četiri ministra ne primaju platu u Vladi Srbije. Socijalista Žarko Obradović i njegova koleginica iz SNS Zorana Mihajlović ”koverte” dobijaju na Univerzitetu Megatrend, gde rade kao profesori. Prema podacima Agencije za borbu protiv korupcije, ministarka zdravlja Slavica Đukić Dejanović, mesečna primanja ostvaruje na kragujevačkoj Klinici za psihijatriju (92.700 dinara) i kao šef katedre za psihijatriju na Medicinskom fakultetu (76.326 dinara). Platu u vladi ne prima ni ministarka sporta Alisa Marić, koja dobija nacionalno sportsko priznanje od 87.000 dinara mesečno.\nSRBIJA Poslanicima veće plate u 2018: Evo za koliko će im se povećati zarade!\nSRBIJA Samo u Srbiji: Pomoćnik, a više zaradi od ministra\nČetvrtak 24.01.2013. 11:06\nKako ste vi citaoci bezosecajni.Trenutno sam bez posla i dobro znam kako im je,jadni ljudi. Zato im nudim da dodju kod mene na smestaj,imam jedan poljski WC tako da ce imati bar sta da prezalogaje,\nČetvrtak 24.01.2013. 12:45\nopelješili su oni srbiju i to dobro plata im a ni penzija ne treba


Ana Brnabić: Vučić odlučuje o mandataru - Sputnjik Srbija\n08:57 23.09.2020 (osveženo 09:05 23.09.2020) Preuzmite kraći link\nPremijerka Ana Brnabić izjavila je danas da će predsednik Srbije Aleksandar Vučić doneti odluku o sastavu i mandataru nove vlade i dodala da je o tome razgovarala sa njim, ne iznoseći više detalja.\n„Na pitanje da li ću ostati na mestu premijera ne mogu da odgovorim jer o mandataru odlučuje predsednik. Razgovarala sam o tome sa predsednikom, kako će se sve to odvijati, videćemo. Niko ne sedi skrštenih ruku, vidite koliko se radi, koliko je dinamičan period i mesec iza nas“, rekla je Brnabićeva za RTS.\nOna je navela da tehnička vlada radi sve što može i da nastavlja implementaciju projekata koji su već počeli.\n„Građani ne gube ništa, a imamo vremena do 3. novembra za vladu, ne sedimo skrštenih ruku, pre svega predsednik Vučić“, navela je Brnabićeva, prenosi Tanjug.\nBrnabićeva je rekla da je nastupila nova era u političkim i ekonomskim odnosima SAD i Srbije i istakla da Srbija, nakon otvaranja kancelarije američkog DFC u Beogradu, ima pristup „neograničenim sredstvima“, ali da od kvaliteta i broja projekata zavisi koliko će ih iskoristiti.\nOna je rekla da su odvojena sredstva za Srbiju, ali da je sada na nama koliko brzo ćemo imati spremne projekte i ideje, ističući da se juče razgovaralo o ulaganjima u pet prioritetnih oblasti - infrastrukturu, mala i srednja preduzeća, inicijativu „mali Šengen“ i regionalnu privredu, razvoj privrede u Srbiji i poljoprivredu.\nKad je reč o infrastrukturi, Brnabićeva kaže da se govori o projektima u vrednosti od 4 milijarde evra, od kojih je prioritet „autoput mira“, kao i pruga Niš-Kuršumlija.\nKad je reč o privatnom sektoru i malim i srednjim preduzećima, govori se o garantnoj šemi za sektor malih i srednjih preduzeća.\n„Tu bi DFC obezbedio jednu milijardu dolara kredita, mi bismo porili rizik prvog gubitka“, rekla je Brnabićeva.\nTreća oblast je sve što se tiče inicijative „mali Šengen“, podrška za regionalnu privredu, infrastrukturu, dok se četvrta oblast odnosi na dalje uslove za razvoj privrede i investiranje od strane DFC u industrijske zone.\nPeta oblast je poljoprivreda, sa naglaskom na podršku ženskom preduzetništvu u poljoprivredi i mladim poljoprivrednicima, rekla je ona.\n„Sa prisustvom DFC imamo pristup neograničenim sredstvima, koliko ćemo iskoristiti je do nas i naših projekata“, rekla je Brnabićeva.\nAleksandar Vučić, Ana Brnabić


Đurić: Glasajte za Srpsku listu, u protivnom raskidate vezu sa Srbijom | KoSSev\nĐurić: Glasajte za Srpsku listu, u protivnom raskidate vezu sa Srbijom\nUtorak 03. oktobar 2017, 09:54\nPozivam građane na Kosovu i Metohiji da na lokalnim izborima, 22. oktobra, podrže kandidate Srpske liste, jer će na taj način glasati protiv "raskidanja veza Srba u pokrajini sa državom Srbijom" i "protiv osporavanja prava našeg naroda u pokrajini na sopstveni nacionalni interes" - ovako se jutros obratio javnosti direktor Kancelarije za Kosovo i Metohiju, Marko Đurić. Srpska lista jedina uživa podršku Republike Srbije i njenih institucija i pitanje je zato čiju podršku imaju oni koji "idu protiv" Srpske liste i gde leži njihova lojalnost. "Te političke snage su instrument u rukama onih čiji je cilј razbijanje srpskog političkog jedinstva" - ocenjuje, takođe. U Srpskoj listi, kaže Direktor Kancelarije za KiM - "nepregledna je kolona lekara, inženjera, profesora, učenih lјudi i vrednih domaćina", dok, sa druge strane, ima onih lokalnih političara koji su, navodi - "iz ličnog računa rešili da na izbore izađu u sopstvenoj režiji, sa nekakvim navrat-nanos napabirčenim listama". U nastavku pročitajte svojevrsni proglas prvog čoveka Kancelarije za Kosovo i Metohiju, koji prenosimo u celosti:\nMarko Đurić je direktor Kancelarije Vlade Srbije za Kosovo i Metohiju. Kosovo i Metohija su, prema Ustavu Srbije, sastavni deo Republike Srbije. Izbore 22. oktobra organizuje "Republika Kosovo", koju Srbije de jure ne priznaje.\nPozivam građane Srbije na Kosovu i Metohiji da na lokalnim izborima, 22. oktobra, podrže kandidate Srpske liste, jer će na taj način, između ostalog, glasati protiv raskidanja veza Srba u pokrajini sa državom Srbijom i protiv osporavanja prava našeg naroda u pokrajini na sopstveni nacionalni interes.\nNisu predstojeći lokalni izbori prilika da neko reši svoje lične egzistencijalne probleme, da uposli sebe, člana porodice ili nekog rođaka, ti izbori su od egzistencijalne važnosti za srpski narod na Kosovu i Metohiji.\nSrpska lista nastupaće na ovim izborima sa kandidatima koji imaju različitu političku prošlost i uživaju različit ugled u svojim zajednicama, ali nastojala je da sabere najbolјe među onima koji imaju ambiciju da se bave politikom na Kosovu i Metohiji. Nepregledna je kolona lekara, inženjera, profesora, učenih lјudi i vrednih domaćina koji su se stavili na raspolaganje Srpskoj listi i svom narodu na Kosovu i Metohiji.\nUvek je u srpskoj politici bilo onih koji su bili spremni i na neprincipijelne pogodbe, i na trgovine, i na razne druge nečasne stvari kako bi na marginama demokratije pronašli nekakvu ličnu korist, i takvi katkad ulaze u lokalne parlamente i u centralnoj Srbiji i u Vojvodini, međutim Srbi na Kosovu i Metohiji ne mogu sebi da priušte takvu vrstu nonšalantnog odnosa prema sopstvenoj sudbini.\nSrpska lista jedina uživa podršku Republike Srbije i njenih institucija, i pitanje je zato čiju podršku imaju oni koji idu protiv Srpske liste i gde leži njihova lojalnost.\nOdgovor je lak – te političke snage su instrument u rukama onih čiji je cilј razbijanje srpskog političkog jedinstva i fragmentacija našeg naroda na Kosovu i Metohiji, jer Srbi, ako nisi monolitni i jedinstveni, ne mogu se nadati ni da će imati kolektivna prava.\nSrpska lista je danas ovako snažna zato što je drugačija od mikrostranaka kakve su Srbi u prošlosti imali na Kosovu i Metohiji, zato što za nju politika nije licitacija za prodaju ovog ili onog srpskog interesa. Snažna je zato što i srpski narod u našoj južnoj pokrajini želi da bude snažan.


Imate biznis ideju, sada i mogućnost da se obučite - Radio Luna\nMladi i biznis Zlatiborski okrug\nPrilika za mlade od 18 do 35 da steknu nova znanja i veštine, potrebnih za pokretanje i vođenje posla u oblasti prehrambene industrije\nMladi od 18 do 35 godina iz Srbije, sa idejom za pokretanjem posla u proizvodnji i preradi voća i povrća, imaju priliku da se prijave na konkurs kojeg je raspisao Privredni forum mladih u okviru projekta Prvo radno iskustvo mladih u prehrambenoj industriji.\nPredsednik Privrednog foruma mladih Marijana Marinković kaže da će 30 odabranih mladih iz Srbije besplatno pohađati obuku kako bi unapredilo svoje biznis veštine, potrebne za započinjanje posla.\n– Oni će imati priliku da tri dana rade sa glavnim mentorom na pisanju biznis plana. Upoznaće uspešne preduzetnike iz ove industrije koji će sa njima podeliti neka znanja na temu marketinga, prava, prodaje, upravljanja finansijama, kaže Marijana Marinković podsetivši da su retke konferencije, radionice i seminari koji mladima pomažu da uđu u poslovni svet u oblasti agrobiznisau kojem, inače, Privredni formu mladih vidi veliki potencijal.\nObuke će biti od 22. do 24. maja u studentskom odmaralištu Radojka Lakić na Avali. Mladima će biti obezbeđen prevoz od Beograda do Avale.\nZainteresovani se mogu prijaviti na sajtu Privrednog foruma mladih.\nU težnji da razvije sposobnosti i poslovne veštine mladih, učini ih konkurentnim i podstakne njihovo zapošljavanje, Privredni forum mladih sprovodi projekat Prvo radno iskustvo mladih u prehrambenoj industriji u saradnji sa Projektom za konkurentnu privredu Američke agencije za međunarodnu saradnju USAID.\nOrganizacija Privredni forum mladih je osnovana krajem 2014. godine sa ciljem da okupi motivisane i zainteresovane za rešavanjem problema nezaposlenosti mladih. Projektima povezuju mlade preduzetnike iz Srbije sa privredom i državnim instituticajma. Kako navode, teže da postanu glavna platforma za razvoj omladinskog preduzetništva u Republici Srbiji.\nDo sada su sarađivali sa 30 istaknutih kompanija, 20 domaćih i inostranih institucija i visokih predstavnika, 100 preduzetnika i više od 7000 mladih.\nGrad veličine graška kod Ivanjice\nitsadmin апр 28


Smanjena potražnja jagodičastog voća u EU, cene padaju\nTanjug 15. aprila 2022. 15:09\nBEOGRAD – Grupacija proizvođača svežeg i zamrznutog voća i povrća Privredne komore Srbije (PKS) upozorila je da je izvoz zamrznute maline zbog efekata kovida i ukrajinske krize značajno opao u poslednje dve godine, pa je tako u januaru ove godine izvezeno 5.570 tona, što je manje za oko 30 odsto u odnosu na januar 2021. godine, kada je izvezeno 7.930 tona, prenosi PKS.\nDodaje se da poređenja izvoza tokom prva dva meseca 2020, 2021. i 2022. godine svedoče o nastavku trenda smanjenja izvezenih količina maline.\n„Tokom prva dva meseca 2020. izvezeno je 19.700 tona zamrznute maline, u istom periodu 2021. za tri hiljade tona manje, a ove godine u istom periodu izvezeno je svega 11.180 tona“, precizira se u saopštenju.\nNavodi se kako proizvođači smatraju da su post kovid kriza, rat u Ukrajini, značajno povećanje troškova života i energetska kriza, kod potrošača probudili strah od nestašica osnovnih životnih namirnica, što je dovelo do velikih poremećaja na tržištu Evropske unije.\n„Sve to odrazilo se i na plasman zamrznutog voća iz Srbije na tržište EU i ostatka sveta. Dodatni uzrok je i što se taj proizvod ne može smatrati osnovnom životnom namirnicom. Tako je i izvoz u Nemačku, najveće tržište za srpsku malinu, u januaru 2022. prepolovljen u odnosu na januar 2021. godine“, saopštava PKS.\nOcenjuje se kako inostrani kupci, maloprodajni lanci i industrijski kupci u razloge pada izvoza navode i promene u ponašanju kupaca, jer potrošači zbog visoke cene zamrznute maline i kupine, kupuju jeftinije proizvode poput mikseva ili zamrznutog egzotičnog voća, usmereni su na nabavku osnovnih životnih namirnica, poput ulja, brašna i šećera, zatim se opredeljuju za jeftinije voće zbog straha i neizvesnosti koje donosi ekonomska kriza.\n„Sa druge strane, industrijski kupci koji proizvode jogurte, džemove i slične proizvode, malinu i kupinu izbacuju iz proizvodnog programa zbog visoke cene i zamenjuju ih jeftinijim voćem. Istraživanja pokazuju da je u velikoj većini maloprodajnih lanaca zapadne Evrope zabeležen pad prodaje zamrznutog voća, između 10 i 30 odsto“, navodi se u saopštenju.\nPKS prenosi da je nedavno istraživanje kompanije Nilsen IQ pokazalo da je prodaja zamrznutog voća u Velikoj Britaniji pala za 11 procenata u odnosu na prošlu godinu, s tim da je najveći pad zabeležen kod jagodičastog voća a najmanji kod egzotičnog.\n„Uzrokom se smatra povećanje cena pomenutih proizvoda. Zamrznuta jagoda, čija je berba počela u nekim zemljama EU, poput Grčke i Španije je solidnog roda, sa cenama sličnim prošlogodišnjim. Predviđanja su da će manja prodaja svežeg voća u istočnoj Evropi u daljem toku berbe dovesti do blagog pada cena zamrznute jagode“, ocenjuje se u istraživanju Nilsena, prenosi PKS.\n„I pored rata u Ukrajini, izveštaji iz ove zemlje govore da je obrađeno oko 10 odsto više voćnjaka u odnosu na prošlu godinu i da se očekuje solidna berba. Poljski voćari, takođe, najavljuju rekordnu berbu jagodičastog voća i već sklapaju predugovore po znatno nižim cenama od prošlogodišnjih“, navodi PKS.


Radnicima u Srbiji ne treba SOS linija da prijavljuju rad ”na crno”, nego smanjenje poreza na rad kao najpravednije rešenje za rasterećenje privrede.\nKako je saopštilo Ministarstvo rada, u Srbiji je danas aktivirana besplatna telefonska linija za prijavu rada „na crno“.\nSOS linija je još jedna kozmetička i marketinška mera srpskih vlasti, baš kao što je i poreska lutrija. Organizujući SOS liniju, Vlada Srbije odgovornost za ogromnu sivu i crnu ekonomiju prebacuje na građane od kojih se očekuje da se igraju inspektora.\nRešenje za sivu i crnu ekonomiju je jednostavno – smanjiti namete na rad. Umesto što milione evra daje na subvencije stranim investitorima koji otvaraju radna masta za jeftinu radnu snagu, Vlada Srbije treba da smanji poresko opterećenje na rad. To bi značajno smanjilo sivu ekonomiju i povećalo privredni rast.\nNajbolja i najtransprentnija i najefikasnija “subvencija” je smanjenje nameta na rad.\nVlada Srbije godinama vodi pogrešnu ekonomsku politiku koja ne daje nikakav rezultat. Na ime aktiviranja garancija javnim preduzećima Vlada Srbije je dala 122 milijarde dinara od 2014. do 2017. jer nesposobni stranački kadrovi znaju da će ceh lošeg upravljanja javnim preduzećima platiti građani. Na subvencije je u istom periodu iz budžeta izdvojeno 344 milijarde dinara, dok smo sa druge strane na začelju u regionu po privrednom rastu.\nOznakeNaslovna-traka Naslovna-centar Porezi Siva ekonomija Subvencije\nIstočna Srbija • Nekategorizovano • Politika • Saopštenje\n10. marta 2018. u 17:35\n10. marta 2018. u 17:50\n11. marta 2018. u 10:29\npočinjem potpuno da se razočaravam u sopstveni narod…u njegove karakteristike.\nnadam se da i dalje postoji tračak (mali, majušni) nadae da će se desiti neko čudo i neki pozitivan preokret…..u nekom trenutku.\n12. marta 2018. u 08:32\n13. marta 2018. u 11:28\n13. marta 2018. u 21:19\n14. marta 2018. u 07:16\n15. marta 2018. u 20:30\n13. marta 2018. u 15:39


Svakom baštovanu u Banjaluci parcela od 50 kvadrata | mojKontakt portal\nSvakom baštovanu u Banjaluci parcela od 50 kvadrata\nGrađani zainteresovani za uzgajanje zdrave hrane uskoro bi mogli da dobiju parče gradskog zemljišta kako bi formirali zasad, uz plaćanje simbolične naknade, dok će 15 parcela biti besplatne za socijalno ugrožene porodice.\nOvo je ideja grupe zaljubljenika u prirodu i poljoprivredu okupljenih u novoosnovano udruženje “Gradske bašte Banjaluka” koje je za projekat uzgajanje zdrave hrane zatražilo podršku Gradske uprave.\nProjektom “Prva gradska bašta”, prvim takve vrste u BiH, predviđeno je da zainteresovani za poljoprivredu i uzgoj zdrave hrane dobiju parcele od po 50 metara kvadratnih za koje bi plaćali simboličnu članarinu na godišnjem nivou, dok bi socijalno ugrožene porodice bile oslobođene tih troškova.\nU prvoj gradskoj bašti građani bi mogli da nauče tehnike sijanja, uzgoja i berbe različitih biljaka, načine pripreme zemljišta za prezimljavanje, ali i kako da uzgajaju rasad u kućnoj radinosti i konzerviraju plodove na prirodan način.\nČlan udruženja Goran Pivašević rekao je da su u udruženju našli nekoliko lokacija van urbanog gradskog područja koje bi bile pogodne za uzgoj zdrave hrane.\n– Postoje četiri lokacije površine 3.000 metara kvadratnih za koje smatramo da su najkvalitetnije, a u isto vrijeme pristupačne i gradu je predloženo da te lokacije budu korišćene za ovaj projekat. S projektom je prije mjesec dana upoznat predsjednik gradskog parlamenta Zoran Talić koji podržava našu ideju i ovaj vid proizvodnje hrane – istakao je Pivašević.\nDodao je da gradska bašta treba da bude funkcionalna, odnosno da odabrano zemljište ima određenu konfiguraciju, dovoljnu veličinu, pristupačnost i infrastrukturu.\nJedan od osnivača udruženja Biljana Banović smatra da je prva gradska bašta primjer kako treba usmjeriti one koji žele da rade, a prema njenim riječima, za organski uzgoj zainteresovani su ljudi različitih profila.\n– Prva baštenska zajednica u našem gradu ponudiće nešto sasvim novo i originalno, a to je bilo neophodno s obzirom na to da je veliki broj zaljubljenika u organsku proizvodnju. Nadamo se da će parcele biti na zemljištu koje pripada gradu Banjaluka, jer sve ovo i radimo zbog Banjalučana. Poželjna je lokacija blizu grada, da ima redovnu autobusku liniju – istakla je Banovićeva.\nU udruženju “Gradske bašte Banjaluka” očekuju da gradska bašta zaživi i liči na savremene modele urbanih bašta u Evropi.\n– Namjera je da zajedno stvorimo kutak koji će dati doprinos u promociji Banjaluke kao kulturne prestonice, a posebno kao zelenog grada, te da stavimo grad na svjetsku mapu evropskog baštovanstva – kazali su u udruženju. U Gradskoj upravi su rekli da razmatraju ovaj projekat, ali i da su spremni da ponude lokacije za uzgoj.\nGradonačelnik Banjaluke Igor Radojičić rekao je prošle sedmice da će grad do kraja godine dobiti akcioni plan za “Zeleni grad”.\n– Ovaj projekat razvijamo zajedno sa Evropskom bankom za obnovu i razvoj – istakao je Radojičić.\nU udruženju “Gradske bašte Banjaluka” kažu da je alternativa javnom zemljištu zakup privatnih parcela.\n– Ako iz bilo kojeg razloga ne budemo mogli doći do javne zemlje, onda ćemo taj problem riješiti putem iznajmljivanja privatnih parcela, a spremni smo i na obje varijante – kazao je Goran Pivašević.\nPrethodno Prethodni članak: Počele pripreme za pretvaranje “Šoping centra” u sportsku dvoranu\nSljedeće Prethodni članak: Selma iz pesme Bijelog dugmeta je i u 89. godini lijepa žena sa tužnom starošću\n20. 01. 2019., 11:56


Dan zaljubljenih – kako je nastao i zbog čega ga slavimo - Dvadesete\nPostoje mnoge legende o tome kako je nastao Dan zaljubljenih i bar poneku ste sigurno već čuli. Ipak, možda do sada niste znali da prema jednoj od njih obeležavanje ovog datuma potiče još iz starog Rima, i to iz perioda kada su Rimljani još uvek bili u procesu prihvatanja hrišćanstva.\nTadašnji vladar Klaudije želeo je da muškarci budu posvećeni samo vojnoj službi, pa je formirao stroge zakone i zabranio ženidbu. Međutim, jedan monah je krišom venčavao zaljubljene parove - taj monah je bio Valentin. Posle nekog vremena razotkriven je i zatočen, a 14. februara 270. godine i pogubljen. Dvesta godina nakon njegove smrti, papa je, da bi stao na put paganskim ritualima plodnosti koji su se odigravali u februaru mesecu, proglasio 14. februar danom sveca Valentina.\nVremenom se ovaj praznik širio Evropom pa su ga postepeno usvajale različite nacije prilagođavajući ga svojim običajima i navikama, zato svake godine Dan zaljubljenih proslavlja veliki broj ljudi širom sveta. Kako ti obeležavaš Dan zaljubljenih? J


Italijanska laboratorija za medijaciju inspirisala pravosudnu delegaciju iz Srbije\nVi ste ovde:Početna»Projektne aktivnosti»Italijanska laboratorija za medijaciju inspirisala pravosudnu delegaciju iz Srbije\nBy Jovan objavljeno\t 02/10/2017 Projektne aktivnosti\nU okviru projekta „Unapređenje efikasnosti pravosuđa”, koji se finansira sredstvima EU, organizovana je studijska poseta Rimu za deset sudija Vrhovnog kasacionog suda i osnovnih sudova i predstavnika Ministarstva pravde. Cilj posete bio je upoznavanje sa italijanskom „laboratorijom za medijaciju” koja predstavlja najugledniji evropski sistem medijacije. Poseta je organizovana 13. i 14. septembra 2017. godine.\nTokom proteklih nekoliko decenija, nagomilavanje starih predmeta postalo je jedan od najvećih problema srpskog pravosuđa. U 2016. i 2017. godini, uz podršku projekta „Unapređenje efikasnosti pravosuđa” koji se finansira sredstvima EU, srpsko pravosuđe uspelo je da smanji broj starih predmeta za preko 800.000. Uprkos ovom značajnom postignuću, ostalo je još mnogo posla, naročito na sprečavanju daljeg nagomilavanja starih predmeta. S tim u vezi, medijacija je prepoznata kao jedna od najefikasijih mera prevencije. Međutim, u poslednjem Izveštaju Evropske komisje o napretku Srbije u procesu pridruživanja EU se beleži da Zakon o medijaciji, usvojen u januaru 2015. godine nije imao većeg uticaja, zbog čega su potrebni dodatni napori u pogledu uvođenja formalnih programa medijacije u sudovima, podizanja svesti o medijaciji i obuke svih relevantnih aktera u procesu medijacije.\nItalijansko iskustvo sa medijacijom pruža sveobuhvatan pregled različitih vrsta medijacije i efikasnosti različitih pravnih okvira. Italija je do sada prošla kroz pet različitih regulatornih faza medijacije. Poslednja, koja je uvedena 2013. godine, se pokazala najuspešnijom i predstavlja primer dobre prakse. Sa oko 200.000 predmeta medijacije godišnje, nedavni Izveštaj Evropskog parlamenta prepoznaje Italiju kao najnapredniju u Evropi u implementaciji Direktive za medijaciju, čiji je osnovni cilj da podstakne upotrebu medijacije i postigne „ravnomerniji odnos između parničnih i medijacijskih postupaka“.\nTokom dvodnevne studijske posete srpska delegacija se sastala sa italijanskim sudijama, medijatorima, predstavnicima Ministartsva pravde i Nacionalne pravosudne akademije i sagledala italijanski model iz različitih perspektiva, uz mogućnost upoznavanja sa zakonodavnim rešenjima, sprovedenim obukama i radom sudova i medijatora. Srpska delegacija je pozitvno reagovala na glavne odlike italijanskog modela medijacije koji ga čine najuspešnijim u Evropi, kao što je propisani inicijalni medijacijski sastanak u malom broju parničnih predmeta, praćenih strogo kontrolisanim tržištem medijatora i dobro razvijenim mehanizmima za osiguravanje kvaliteta medijatora.\nU sklopu posete, srpska delegacija, predvođena predsednikom Vrhovnog kasacionog suda, Dragomirom Milojevićem, susrela se sa prvim predsednikom Kasacionog suda u Italiji, dr Đovanijem Kancijem. Dva predsednika su razgovarala o stanju pravosuđa u svojim zemljama i složili se da saradnju dva vrhovna suda treba intenzivirati u budućnosti. U svetlu posete srpske ministarke pravde Italiji, koja je planirana za sledeći mesec, ovaj sastanak nagoveštava bližu pravosudnu saradnju dve zemlje u narednim godinama. Ta saradnja biće od velike koristi za Srbiju na njenom putu ka punopravnom članstvu u Evropskoj uniji.\nKao rezultat posete, projekat „Unapređenje efikasnosti pravosuđa“ će intenzivirati rad sa srpskim institucijama u oblasti alternativnog rešavanja sporova i nastojati da dalje unapredi pravni okvir i primenu medijacije u skladu sa Akcionim planom za poglavlje 23. Sve to imaće pozitivan uticaj na efikasnost pravosuđa i poboljšaće pristup građana pravdi, što je veliki korak napred u ispunjavanju obaveza predviđenih poglavljem 23 pregovora o pristupanju Srbije Evropskoj uniji.\nRaspisan konkurs za projekte prevencije nasilnog ekstremizma\nRSS pokreće program za dodelu grantova za razvoj vredan 1,62 miliona evra


Pazarci demantuju optužbe: ''Nismo namestili meč protiv Radničkog!'' - Sportske.net\nPazarci demantuju optužbe: ''Nismo namestili meč protiv Radničkog!''\nPosle jučerašnjih optužbi na račun Novog Pazara i kragujevačkog Radničkog, a povodom nedavnog prvenstvenog susreta ove dve ekipe koju su Kragujevčani dobili sa 1:0, oglasio se i portparol Pazaraca Redžep Korać, koji tvrdi da je ekipa Zorana Njeguša igrala fer i sportski, ali da su neke sudijske odluke bile na štetu Novog Pazara.\nPortparol Novog Pazara Redžep Korać demantovao je danas da je taj fudbalski klub dobio ponudu Radničkog 1923 da te dve ekipe nameste rezultat međusobnog susreta u 29. kolu Super lige Srbije.\n"Na toj utakmici smo se borili fer i sportski, sa posebnom željom da savladamo stare rivale. Nažalost, nismo uspeli da pobedimo, jer smo drastično oštećeni od sudija koji nisu dosudili jedanaesterac za nas i poništili su nam regularan gol", rekao je Korać radiju Sto plus.\nBivši potpredsednik Novopazaraca Čerim Šemsović juče je izjavio da je odbio ponudu Radničkog 1923 da namesti utakmicu, koji su Kragujevčani kasnije dobili rezultatom 1:0.\n"Imali smo ponudu za nerešeno, koja je glasila šest bodova plus plaćene pripreme za klub i javno kažem da to nisam prihvatio. Odbio sam, jer takve stvari ne dolaze u obzir", kazao je Šemsović.\nNovi Pazar je sezonu u Super ligi Srbije završio na osmom mestu sa 39 bodova, dok je Radnički 1923 zauzeo 13. poziciju sa 32 boda, tri više od Rada koji će igrati u baražu za opstanak u elitnom rangu sa Metalcem iz Gornjeg Milanovca.


Vaterpolisti Šapca posle poraza četvrti na tabeli - RTV Šabac\nVaterpolisti Šapca posle poraza četvrti na tabeli\n29. septembar 2019. 13:31\nU drugom kolu Triglav regionalne A1 lige, šabački vaterpolisti su sinoć na Gradskom bazenu, dočekali učesnika Lige šampiona ekipu „Jadrana“ iz Splita. Viđen je veoma zanimljiv vaterpolo u kojem su spretniji i srećniji gosti slavili sa dva gola razlike.\nVaterpolo klub „Jadran“ iz Splita, rezultatom 12:10 pobedio je Vaterpolo klub Šabac u Regionalnoj A1 ligi. Prvu četvrtinu pratio je izjednačen rezulta, dosuđen je i peterac za goste ali je golman domaće ekipe, Filipović, sjajno intervenisao i spasao svoj gol. Kada je brojna šabačka publika, koja je pratila ovu utakmicu, očekivala da Šapčani nastave u tom ritmu usledio je neverovatan pad u igri šabačkih delfina, što su gosti iz Splita iskoristili.\nU poslednjoj četvrtini Šapčani su zaigrali organizovanije i rezultat se smanjivao, ali velika razlika nije mogla da se dostigne. Ipak, Šabačka ekipa pokazala je da ima kvalitet i da će biti ozbiljan protivnik mnogo iskusnijim ekipama u ovom regionalnom takmičenju.\nPosle dva odigrana kola Šapčani, na tabeli, zauzimaju četvrto mesto, a u trećem kolu šabački vaterpolisti, 5. oktobra, gostuju ekipi beogradskog „Partizana“.\nNa startu prvog turnira Regionalne vaterpolo lige, Vaterpolo klub "Šabac" će imati možda i najtežeg rivala, ekipu domaćina, Novi Beograd. Novi Beograd...\nOvog vikenda na Gradskom bazenu Šabac očekuje nas dupli program. U subotu, 20. novembra, odigraće se utakmice Prve B lige u muškoj i ženskoj...\nJoš jedna pobeda VK "Šabac"\nVaterpolisti kluba "Šabac" savladali su u subotu na svom bazenu u 7. kolu Super lige ekipu Vaterpolo kluba "Zemun" rezultatom 15:10.VK "Šabac" je trenutno...\nVK "Šabac" u 1/4 finala Kupa Srbije\nŠabački vaterpolisti su opravdali ulogu favorita i rezultatom 16:10 plasirali se u četvrtfinale Kupa Srbije. Ipak Valjevo je pružilo neočekivano jak...


Borko Stefanović: Tužilaštvo da istraži kriminalnu hobotnicu i odbrani državu - Politika - Dnevni list Danas\nPočetna » Politika » Borko Stefanović: Tužilaštvo da istraži kriminalnu hobotnicu i odbrani državu\n1Piše: Beta 11. decembra 2019. 14.42\n„Koliko je stekao, kao da je sve pretvarao u zlato čega se dotakao, a bio je ranije vlasnik kafića. Na 32 tendera grada Beograda za IT tehnologiju, računarsku opremu i softere, vredne više od šest miliona evra bio je jedini ponudjač“, rekao je Stefanović, na konferenciji za novinare, podsetivši da je i prethodnih sedmica govorio o „dosijeu“ Kokeza, koji je i predsednik Fudbalskog saveza Srbije.\nStefanović je naveo da je pravi vlasnik „fantomskih firmi preko kojih se pljačkaju gradjani“ predsednik Srbije i SNS Aleksandar Vučić, ali ni on, kao ni Kokeza, ne reaguju na optužbe koje iznosi protiv njih što „potvrdjuje da govori istinu“.\nPrema rečima Stefanovića, grad Beograd planira da naredne godine za IT tehnoligiju izdvoji čak šest puta više novca građana nego 2013, ali je uz to, kako tvrdi, predvidjeno da se zaposli više od trista ljudi koji bi na njoj radili.\nBorko steafnović, politikaBeograd\nKriminalna hobotnica kaže:\nKo su kriminalaci u Srbiji?\n– crveni mafijasi ruske armije\n– grozni ruski teroristi\n– rusko sponzorirani migranti\n– KGB, GRU, SVR i FSB mafia


Kompanija COMING završila još jednu uspešnu godinu | PC Press\nKompanija COMING završila još jednu uspešnu godinu\n30. decembar 2018. Aleksandar Mirković\nJoš jedna veoma uspešna godina ostaje iza kompanije COMING – Computer Engineering koja je u proteklih 365 dana organizovala veliki broj stručnih skupova, savetovanja i radionica u cilju obrazovanja i podizanja svesti o značaju novih tehnoloških rešenja u najrazličitijim poslovnim i privrednim okruženjima. Većina organizovanih događaja u fokusu je imala konkretna rešenja sa kojima se mogu ostvariti željene dobiti, ali i niz predavanja u smeru edukovanja i obrazovanja IT kadrova i rukovodećeg menadžmenta u poslovnim okruženjima.\n15. po redu IT konferencija u organizaciji kompanije COMING – Computer Engineering bila je jedna od ključnih u regionu i po svoj prilici stvari krucijalna kada su upitanju primenjiva tehnološka znanja i smernice u kom pravcu kompanije treba da razvijaju i unapređuju svoje IT sektore. Sa oko 450 gostiju i predavača iz zemlje i regiona 15 IT konferencija je utrla put nekim sledećim IT konferencijama i sama sebi postavila ozbiljne domaće zadatke na polju edukovanja domaćih menadžera i prenošenja upotrebljivih znanja.\nU poslednjih godinu dana inženjeri kompanije COMING – Computer Engineering razvili su veliki broj novih servisa, urađeno je mnogo zanimljivih i za zemlju Srbiju važnih tehnoloških rešenja i realizovan je značajan broj vrhunskih IT projekata. U svakom pogledu kompanija COMING – Computer Engineering je se dokazala i kao integrator i kao Cloud provajder u Srbiji.\n“Iza nas je još jedna sjajna i izuzetno uspešna poslovna godina u kojoj je svako od zaposlenih u kompaniji dao svoj maksimum u cilju prenošenja važnih tehnoloških informacija domaćim privrednicima i samoj privredi. Naša rešenja mnogim domaćim kompanijama su omogućila viši nivo profitabilnosti i značajno unapređenje poslovanja. U novoj godini verujemo da ćemo ponudi još zanimljivih i primenjivih tehnoloških inovacija, ali i ponuditi neke novine koje će tek u skorijoj budućnosti donositi ogrovne benefite industrijskim okruženjima, a o kojima se u ovom trenutku dosta govori.” – izjavio je Roberto Poletto ispred kompanije COMING – Computer Engineering.\nViše o kompaniji COMING – Computer Engineering možete saznati na ovom linku.\nTagovi: 15 IT konferencija, aplikacije, bezbednost, Cloud, Cloud COMING, Coming, COMING - Computer Engineering, Coming Cloud, Digitalizacija, digitalna transformacija, GDPR, Informatika, Infrastruktura, integracija, integrisana poslovna arhitektura, IT, IT konferencija, IT rešenja, konferencija, Mediji, oblak, Pametni oblak, Rešenja, sistem integrator, Smart Cloud, studija slučaja, studije slučaja, Upravljanje voznim parkom\n← Voštana šaka prevarila sistem venske autentifikacije\nIntervju: Bezbedni svet Ilijane Vavan, generalne direktorke za Evropu u kompaniji Kaspersky Lab →


Jedinstveno ADIDAS ORIGINALS iskustvo\nPočetna / MODA / Jedinstveno ADIDAS ORIGINALS iskustvo\nSana Life 28. septembra 2017.\tMODA, ZANIMLJIVOSTI Ostavite komentar\nSvim ljubiteljima svetski poznatog brenda adidas, priređeno je lepo iznanađenje.\nPo prvi put na našim prostorima, jedino u The Spot multibrend radnjama, imaćete priliku da uživate u ambijentu „adidas Originals Corner“, koji je opremljen jedinstvenim Adidas nameštajem kakav krasi radnje širom sveta.\nTim povodom, u The Spot radnji u Delta City-ju na I spratu od 13.00h je počela aktivacija „Discover the adidas Originals Corner“ i trajaće sve do nedelje 1. oktobra u 16.00h. Svako ko u ovom periodu bude posetio „adidas Originals Corner“ u The Spot radnji, imaće priliku da se fotografiše u adidasovoj kabini iluzije i da te fotografije podeli na društvenim mrežema uz hashtag #originalillision i #adidasOriginals. Tri najoriginalnije biće nagrađene adidas odećom i obućom po izboru dobitnika.\nOznakeaddidas moda sport stil\nPrethodni Sedmi ExYu SAMIT\nSledeći Dragan – čuvar „blaga“ Caričinog grada\nJedna od ulica u samom centru Niša, koja nosi ime narodnog heroja Jugoslavije Ivo Lola …


O ICT Net-u – ICT Network\nO ICT Net-u\tbelit-biljana\t2017-05-29T09:55:43+00:00\nKlaster “IKT mreža” (“ICT Net”) je udruženje kompanija, obrazovnih i naučno-istraživačkih institucija i pojedinaca posvećenih razvoju sektora informaciono-komunikacionih tehnologija u Srbiji. “ICT Net” je nastao 2010. godine spajanjem „Srpskog softverskog klastera“ i klastera „embedded.rs“.\nNeke od aktivnosti kojima se klaster bavi jesu promocija i pronalaženje odgovarajućih fondova za finansiranje projekata članica, promocija njihovih usluga i proizvoda u zemlji i u inostranstvu, učešće na konferencijama i stručnim skupovima, obezbeđivanje programa edukacije, organizovanje različitih B2B događaja i stvaranje mogućnosti članicama za sticanje novih kontakata, a samim tim i novih poslovnih prilika.\nUdruženje, takođe, informiše svoje članice o aktuelnim događajima u oblasti informaciono-komunikacionih tehnologija, kao i o novim projektima, inicijativama i sličnim prilikama za unapređenje poslovanja kompanija članica.\nMisija klastera je da obezbedi kvalitetne usluge za svoje članice i transparentan okvir za iskazivanje i realizaciju njihovih interesa.\n“ICT Net”-ova vizija je da svojim delovanjem unapredi okruženje u kome posluju njegove članice.\nOperativna podrška članicama u spovođenju razvojnih projekata, kroz pomoć prilikom formulisanja projekata, pronalaženja izvora finansiranja, praćenja realizacije i projektnog knjigovodstva;\nPromovisanje Srbije u internacionalnoj javnosti kao snažne destinacije za industriju informacionih i komunikacionih tehnologija\nPrivlačenje investicija iz privatnog i javnog sektora\nPodsticanje saradnje i kontakata između industrije informacionih i komunikacionih tehnologija, državnih institucija i drugih ključnih organizacija u zemlji i inostranstvu zarad stvaranja okruženja naklonjenog industriji informacionih i komunikacionih tehnologija;\nStvaranje poslovne klime u Srbiji koja razvija poverenje i podstiče razmenu informacija između raznih činilaca u industriji informacionih i komunikacionih tehnologija u zemlji;\nUnapređenje poslovanja članica klastera.


Jeremić: Organizovani kriminal u fudbalu je stub oslonac ove vlasti – Otvoreno\nPočetnaVestiJeremić: Organizovani kriminal u fudbalu je stub oslonac ove vlasti\nsreda, 9. decembra 2020 : 15:34\nJeremić: Organizovani kriminal u fudbalu je stub oslonac ove vlasti\nPredsednik Narodne stranke Vuk Jeremić izjavio je danas da su organizovani kriminal u fudbalu i huligani “jedan od stubova oslonaca vlasti” predsednika Srbije Aleksandra Vučića i da će borba protiv tog kriminala biti prioritet buduće vlasti.\n“Organizovani kriminal u fudbalu je medju najdestruktivnijim vrstama kriminala, jer pušta svoje pipke prema tržištu narkotika, a povezan je i sa nasiljem preko huliganskih grupa”, rekao je Jeremić, koji je preko društvene mreže Instagram odgovarao na pitanja gradjana.\nNa pitanje bivšeg fudbalera Ognjena Koromana “da li kao buduća vlast možete da iskorenite kriminal u fudbalu”, Jeremić je odgovorio potvrdno i istakao da svaka država može da se obračuna sa organizovanim kriminalom ako se za to odluči, a kao dokaz je naveo obračun države sa zemunskim klanom i drugim mafijaškim organizacijama nakon ubistva premijera Srbije Zorana Djindjića.\n“Obećavam Ognjenu da će nam borba protiv organizovanog kriminala u fudbalu biti prioritet. Koroman i Nemanja Vidić su krenuli da rade pravu stvar kada je reč o situaciji u Fudbalskom savezu Srbije. Nemojte slučajno da odustajete kada krenu da vas zasipaju lažima preko poslušničkih medija. Udarili ste ih tamo gde ih boli, očekujte zverske napade, ali ne dozvolite da vas to poremeti i obeshrabri”, rekao je Jeremić.\nJeremić je na pitanje gradjana da li Narodna stranka “ima prijatelje u opoziciji”, rekao da “ulaže ‘kviska’ i preskače odgovor na to pitanje, jer želi da danas održi dobro raspoloženje”.\nPredsednik Narodne stranke je naveo da će se promena vlasti dogoditi “u ne tako dalekoj budućnosti”, jer će predstojećih par godina biti period burnog previranja u svetu, i da bi u tom periodu mogle da se dogode i ozbiljne promene u Srbiji.\n“Nije potrebno mnogo da režim padne, jer počiva na trulim osnovama, koliko god nekome spolja izgledao monolitno i nepobedivo. Kada truli koreni krenu da pucaju, bilo zbog eksternog šoka ili internog skandala, pad će biti mnogo brži od pada prethodnog nedemokratskog režima Slobodana Miloševića iz devedesetih godina”, rekao je Jeremić.\nJeremić je istakao da Srbija ne bi trebalo da udje u NATO i da za to, pored emotivnih razloga, postoje i čvrsti racionalni argumenti.\n“Racionalni argument je da Srbiji u NATO nikada ne bi verovali i uvek bi je posmatrali kao moguću produženu ruku Rusije, kao što sada gledaju Crnu Goru, koja je zbog toga pod stalnom prismotrom u okviru Alijanse. Na sličan način bi gledali i Srbiju mi bismo bili saveznici drugog reda i imali bismo bezbednosni problem u odnosu na saveznike prvog reda, poput Hrvatske i Albanije, koji su sticajem istorijskih okolnosti naši regionalni rivali”, naveo je Jeremić.\nPredsednik Narodne stranke, koji je i bivši ministar spoljnih poslova Srbije, istakao je da je “velika laž da je Srbija doživela poraz” pred Medjunarodnim sudom pravde po pitanju Kosova i Metohije, jer Kosovo danas ne bi bilo u smislu medjunarodne afirmacije isto tamo gde i pre 10 godina.\n“Nismo izgubili na sudu, jer da jesmo, ne bi nas danas terali da nešto potpišemo. Upravo je suprotno, zahvaljujući mišljenju Medjunarodnog suda pravde i dan danas samo od Srbije i njenog potpisa zavisi da li će Kosovo postati nezavisna medjunarodno priznata država ili ne”, zaključio je Jeremić.


Moskva: Kros za decu i roditelje srpskog porekla - Diplomatic portal\nVesti iz Ministarstva spoljnih poslova Republike Srbije Moskva: Kros za decu i roditelje srpskog porekla\nMoskva: Kros za decu i roditelje srpskog porekla\nTradicionalni kros RTS, koji se od 2005. organizuje svuda gde ima Srba u rasejanju, održan je 26. maja u parku Vorobjovi gori u Moskvi. Deca uzrasta od 3 do 17 godina i njihovi roditelji iz Moskve, Podmoskovlja, Kaluške i Tulske oblasti učestvovali su u krosu od 50 do 250 metara.\nBranislav Radojčić je u ime Ambasade Srbije pozdravio takmičare i istakao važnost ovakvog okupljanja, druženja i očuvanja jezika i identiteta među srpskom decom. U ime organizatora, Vesna Pantović je pozvala pobednike da učestvuju na kampu koji će se u junu održati u Svilajncu, gde se okupljaju deca iz naše dijaspore po celom svetu.\nOvo je šesti put da se kros održava u Moskvi, a svi pehari se čuvaju u našoj Ambasadi.\nZa učesnike krosa nastupio je folklorni ansambl Kulturno-umetničkog društva „Zavičaj”, koji je izveo splet narodnih igara iz Srbije, dok je glumac Srđan Simić održao deci čas glume.


Održano savetovanje AKPA u Vršcu - Društvo - Dnevni list Danas\nPočetna » Vesti » Društvo » Održano savetovanje AKPA u Vršcu\nOdržano savetovanje AKPA u Vršcu\nDanas Online17.09.2018. 10:57\nSavetovanju su, osim pravosudnih funkcionera koji potiču sa Pravosudne akademije i sadašnjih polaznika, prisustvovali i predstavnici Visokog saveta sudstva, Državnog veća tužilaca, predsednici više sudova, ugledne sudije, tužioci i advokati.\nOtvarajući skup predsednik AKPA Siniša Trifunović je izrazio zadovoljstvo što je Pravosudna akademija zvanično predložena za ustavnu kategoriju i što je takav pristup pohvalila i Venecijanska komisija.\nNaglasio je da javnosti nije objašnjen značaj ove institucije i da se njome na kvalitativno drugačiji način reguliše izbor sudija i tužilaca u Srbiji.\nPravosudna akademija treba da postane garant sudijske nezavisnosti i da ojača poverenje građana u pravosuđe kroz donošenje kriterijuma za izbor koji u istoriji naše zemlje nikada nisu bili do kraja izgrađeni. Ono što je Vojna akademija za oficire, to Pravosudna akademija mora da bude za sudije i tužioce, navodi se u saopštenju Alumnog kluba.\nCentralni događaj savetovanja je bila panel diskusija “Pravosuđe i mediji – sloboda, obaveza, odgovornost” na kojoj su govorili, između ostalih, sudija Vrhovnog kasacionog suda Zorana Delibašić, član Visokog saveta sudstva i sudija Apelacionog suda u Nišu Aleksandar Pantić i predsednik Advokatske komore Beograda advokat Jugoslav Tintor, profesor Pravnog fakulteta u Beogradu dr Miloš Živković i drugi.\nPredavanje na aktuelnu temu “Građanskoparvna zaštita od nasilja u porodici” održala je sudija Jelica Bojanić Kerkez, o prekršajnom postupku i perspektivi razvoja prekršajnih sudova i specifičnostima postupka govorio je sudija Milan Marinović, a zamenik Tužioca za organizovani kriminal Goran Jović o novim tendencijama u radu tužilaštva i dokaznim radnjama koje omogućava Zakonik o krivičnom postupku.\nSkup zatvoren predavanjem Tatjane Lagumdžije o veštinama zastupanja optužnice i o pretpostavkama In dubio pro reo i pretpostavci nevinosti ustanovljenih u korist okrivljenog u postupku, a koje tužilac pokušva da obori u krivičnom postupku.\nakpaalumni klub pravosudne akademijeMedijipravosuđeVršac\nMeđunarodna izložba likovnih dela na pergamentu pod nazivom „Let” biće otvorena u mesnoj zajednicI “Veljko Vlahović”Bagljaš u Zrenjaninu.\nED Zrenjanin: Danas bez struje selo Hetin\nElektrodistribucija Zrenjanin je najavila da će zbog planiranih radova...\nČlanovi Sindikata nauke Srbije za danas u podne su...


Jubilarna 20. emisija Prirodnim tempom\nSuper radio februar 9, 2018 15:00 h Info 0\nDanas proslavljamo naše uspešno dvadeseto emitovanje Super radiju!\nTim povodom obe urednice će se sastati u studiju da vas provedu kroz prethodna emitovanja i najzanimljivije događaje! Naravno, donosimo vam i najnovije vesti, predstavljamo prvi teren biološkog društva „Dr Sava Petrović“ u 2018. godini najavljen za nedelju 11. ferbruar, a imamo i jednog izuzetnog gosta. Sa nama će danas razgovarati Ivan Medenica diplomirani biolog čija je velika ljubav prema nauci, a pre svega pticama, dovela stručnjake i naučnike na jug Srbije.\n„Prirodnim tempom“ i danas od 17:00 samo na Super radiju!\nAleksandra TrajkovićBiološko-ekološko društvo "Dr Sava Petrović"Dimitrija Savić ZdravkovićIvan Medenicajubilejprirodnim tempom


NOVO KRIVIČNO DELO: Spremne veće kazne za napad na advokate : Nadlanu.com\nNOVO KRIVIČNO DELO: Spremne veće kazne za napad na advokate\nObjavljeno 11. jan 2019. / 18:00:50\nRadna grupa koja radi na izmenama Krivičnog zakonika čiji je cilj bolja zaštita advokata, do kraja meseca bi trebalo da završi posao. Sa izmenama zakona Srbija će dobiti i novo krivično delo - napad na advokate.\n- Radna grupa, u čijem radu učestvuju predstavnici Ministarstva pravde, advokature, Republičkog javnog tužilaštva, MUP i Vrhovnog kasacionog suda, aktivno radi već nekoliko meseci na unapređenju krivičnopravne zaštite i položaja advokata. Ministarstvo pravde očekuje da radna grupa u narednom periodu predloži konkretna rešenja - potvrđeno je u ovom resoru.\nKakvo će biti to konkretno rešenje, u Ministarstvu još ne žele da otkriju, već samo podsećaju da je razlog za uvođenje novog dela to što advokati nemaju status službenih lica. Samim tim ni kazne za napad na njih prilikom obavljanja dužnosti nisu tako stroge kao što bi bile da ga imaju. Novo delo otkloniće taj problem.\nAPELACIONI SUD DONEO ODLUKU: Ukinut pritvor Miroslavu Miki…\nFormiranje stalne radne grupe inicirale su advokatske komore Srbije i Beograda, posle ubistva advokata Dragoslava Miše Ognjanovića, 28. jula.\nOsim ove radne grupe, pred samu Novu godinu formirana je još jedna, sa zadatkom da u toku 2019. sačini izmene i dopune KZ vezane za inicijativu Fondacije "Tijana Jurić". Ova fondacija se zalaže za uvođenje kazne doživotnog zatvora za učinioce najtežih krivičnih dela protiv života i tela, kao i za dela protiv polne slobode kada je kao posledica nastupila smrt deteta, maloletnika, trudnice i nemoćnog lica.\nadvokatDragoslav Miša Ognjanovićkrivično delonapad na advokata


Tumbi opet protivnik po meri, recept iz Srbije za Evropu - Sportske.net\nTumbi opet protivnik po meri, recept iz Srbije za Evropu\nLjubiša Tumbaković zadovoljan žrebom, pobedu protiv BSK vidi kao veoma značajnu, veruje da Partizan ide pravim putem. Kako preneti domaću dominaciju u evropske tokove?\nDosta je onih koji nipodaštavaju "sedmicu" protiv Borčana vraćajući se na neuspeh u duelu sa Kipranima.\n"Pobeda je izvojevana u specifičnoj situaciji i kao takva je veoma značajna", kaže direktor Partizana Ljubiša Tumbaković.\n"Nedostaje nam iskustvo u Evropi, videlo se to protiv Kiprana. Ali, stvaramo tim za budućnost, ne radimo ovaj posao od juče, uveren sam da smo na pravom putu", dodao je najtrofejniji trener u istoriji crno - belih.\nOn je zadovoljan evropskim žrebom.\n"Zadovoljni smo, tek prikupljamo informacije o Norvežanima", dodao je za "Sport" Tumbaković koji je, istini za volju bio zadovoljan, makar u medijskim istupima i kada su kuglice dodelile Partizanu kiparskog šampiona.\nJuče je kapiten Ilić pričao o toj razlici između Evrope i domaćeg šampionata. Crno - beli su dominantni u JSL, ali kada izađu van granica Srbije deluju nemoćno, makar je tako bilo protiv AEL - a.\n"U pravu je Ilić, nedostaje nam više jačih mečeva u Superligi, to bi nam donelo iskorak i u Evropi", slaže se Stefan Šćepović koji sa stranica "Sportskog žurnala" poručuje da će on i brat Marko, kad se oporavi, zajedničkim snagama stići do kote 40 u šampionatu.\nMeđutim, malo koga prvenstvo zanima, traži se uspeh u Evropi, pa to pojačava značaj meča sa Norvežanima.\n"Plasman u LE bilo bi neprocenjivo iskustvo za naše mlade igrače", priznaje Tumbaković.